
Αρσίγαςϊ 

Ανειγ ἱπιρογίαηί ἰςςμθ ἵη ἴῃθ ΓΘςΘΈΓΕΠ Οοἵ Γθασίς ἰς ἴμε α[{ογί ἴο Είπα ἴῃς Πθεθςς8Γγ 5οµ/οες ἴμαϊ Ιθαα 
το ἴπε μπαςιςίαπαἰηρ ΟΕ ἴμθ ΓΘᾶςοης ΝΝΗΥ ἴΠς οΠΙΓΕΠ, ἂ5 4η ααπιἰηἰςϊγαϊίοη απα ἃς ἃ Γιποῖϊίοπα[| Ροαγ, 
αθεἰάςς απά μ[ἱπιαϊθιγ {ανοΓς ἴπθ {ογπιαϊίοη οἵ ἃ [θαςῖ, οἰϊπει αθςροῖῖς οἱ ἴΠεο[ορίσαι. η ἴῃμθ ργεςεηῖϊ 
ςἴμαγ, 8η αἰϊοπηρί ἰς πιαᾶς ἴο ἱηνεαςίὶραῖΐς, ποῖ 5ο ΠΊΗΕΠ ἴ[ῃθ ΓΘαᾶςοηῃς, Ρυΐ ἴπε ρΓΘΙΙΠΙΙΠαΙΥ 5ἴαρες ἴῃαϊ 
ἰθα ἴο ἴῃε Ππαι {ογπιαϊίοη οἱ ἴῃπα [θαςσί οἳ ΡΓεςθεηίϊαἴίοη Οἵ /θ5ις αἲ ἴπε ΤαπιρΙθ, ἰπ ἴπα 4ἴΠ εθΠῖΓΥ, 
ς{αΓζίΠρ ΤΓΟΠΙ ἴπθ Ραἴϊγίςτις Ἰθχὶς οἵ ἴῃα ΠΓςϊί ἴμιθς εεηϊωΓγίθς, α[ἰπουρῃ ἴπαϊ ἴπε Γ6ἰεναπῖ ΓοροΓίς αἴ6 
{Γοπι πηϊηίπ]α| ἴο ποριἱρίρἰ6. Απα ἴπε ννποίθ ἰσσμθς οΟΠεθΓης α [θαςί ἰ[αῖ Πας ἴῖς ογἱρίη ἵη ἴῃΠς οἰα )θννίςη 
Γἱτμα[, ννΠἰεῃ ἴΠς ρΓ6ς6ηςθ οἱ (Πηϊςί ΓΘΠ6ννς, αθ[ἰνεγίηρ ἰῖ γΘηθννθα ἵπ ἵῃς οιγΓγθηῖ ννοΓςηἰρ ργασῖϊἰςθς οἵ 
ἴπε οΠωΓςῃ. 


ἜἝνα αρκετά σηµαντικό ζήτημα στην εορτολογική έρευνα, είναι η προσπάθεια για την εύρεση των 
απαραίτητων πηγὠν που οδηγούν στην κατανόηση των λόγων για τους οποίους η εκκλησία, ὡς 
διοίκηση και ὡς λειτουργικό σώμα αποφασίζει και τελικά προκρίνει την διαµόρφωση µιας εορτής, 
είτε δεσποτικής, είτε θεοµητορικής, είτε αγιολογικής. 

Στην παρούσα µελέτη, γίνεται µια προσπάθεια για να διερευνηθούν, ὀχι τόσο οι λόγοι, όσο τα 
προκαταρκτικά στάδια που οδήγησαν στην οριστική διαµόρφωση της εορτήςτης Υπαπαντής, κατά 
τον 4ο αιώνα, µε αφετηρία την πατερική γραμματεία των τριών πρὠτων αιώνων, παρόλο που οι 
σχετικές αναφορές είναι απὀ ελάχιστες έως µηδαμινές. Και το όλο ζήτηµα αφορά µια εορτή που 
έχει την αφετηρία της στο παλαιό Ιουδαϊκό τελετουργικό, το οποίο η παρουσία του Χριστού το 
ανανεώνει και το ανακαινίζει, παραδίδοντάς το καινοποιηµένο στην σηµερινή λατρευτική 
πρακτική της εκκλησίας. 


Το γεγονός της Υπαπαντής 

Το γεγονός της υπαπαντής ή αλλιώς της συναντήσεως του Χριστού µε τον προφήτη Συμεών, στο 
ναό του Σολομώντα, σαράντα ηµέρες µετά την γέννηση του πρώτου, διασώζει στο κείμενό του 
µόνο ο ευαγγελιστής Λουκάς, όπως µπορεί να διαπιστώσει κανείς διαβάζοντας το σχετικό χωρίο 
(Ακ. 2:22-39). Γράφει λοιπόν σχετικά ο ευαγγελιστής Λουκάς περί της Υπαπαντής του Κυρίου: 
«...Καὶ ὅτε ἐπλήσῦδησαν αἱ ἡμέραι τοῦ καθαρισμοῦ αὐτῶν κατὰ τὸν νόμον Ινωῦύσέως, ἀνήγαγον 
αὐτὸν εἰς Ἱεροσόλυμα παραστήσαι τῷ κυρίῳ, καδὼς γέγραπται ἐν νόµῳ κυρίου ὅτι Παν ἀρσεν 
διανοιγον µήτραν ἅγιον τῷ κυρίῳ κληδήσεται, καὶ τοῦ δοῦναι Νυσίαν κατὰ τὸ εἰρήμενον ἐν τῷ 
νόµῳ κυρίου, ζευγος τρυγονων δυο νοσσους περιστερῶν. Καὶ ἰδοὺ ἄνθρωπος ἠν ἐν Ἱερουσαλὴμ ᾧ 
ὄνομα Συμεὼν καὶ ὁ ἄνθρωπος οὗτος δίκαιος καὶ εὐλαθὴς προσδεχόµενος παράκλησιν τοῦ Ἰσραηλ, 
καὶ πνεῦμα ἢν ἅγιον ἐπΆ αὐτόν καὶ ἢν αὐτῷ κεχρηματισμένον ὑπὸ τοῦ πνεύματος τοῦ ἁγίου µη 
ἰδείν Βάνατον πριν ἂν ἴδῃ τὸν Χριστὸν κυρίου, καὶ ᾖλθδεν ἐν τῷ πνεύματι εἰς τὸ ἱερόν καὶ ἐν τῷ 

εἰσαγαγεῖν τοὺς γονεῖς τὸ παιδίον Ἰησοῦν τοῦ ποιήσαι αὐτοὺς κατὰ τὸ εἰδισμένον τοῦ νόµου περὶ 
αὐτοῦ καὶ αὐτὸς ἐδέξατο αὐτὸ εἰς τάς ἀγκάλας καὶ εὐλόγησεν τὸν δεὸν καὶ εἶπεν, Νῦν ἀπολύεις 
τὸν δοῦλον σοῦ, δεσπότα, κατὰ τὸ ῥῆμα σοε ἐν εἰρήνῃ ὅτι εἶδον οἱ ὀφδαλμοί µου τὸ σωτήριον σοῦ, 
ὁ ἠτοίμασας κατὰ πρόσωπον πάντων τῶν λαῶν, φῶς εἰς ἀποκάλυψιν ἐὺνῶν καὶ δόέξαν λαοῦ σου 
Ἰσραηλ, καὶ ἢν ὁ πατἠρ αὐτοῦ καὶ ἡ µήτηρ αὐτοῦ δαυμάζοντες ἐπὶ τοῖς λαλουμενοις περὶ αὐτοῦ καὶ 
εὐλόγησεν αὐτοὺς Συμεὼν καὶ εἶπεν πρὸς Μαρίαν τὴν µητέρα αὐτοῦ, Ἰδοὺ οὗτος κεῖται εἰς πτῶσιν 
καὶ ἀνάστασιν πολλῶν ἐν τῷ Ἰσραηλ καὶ εἰς σημεῖον ἀντιλεγομενον καὶ σοῦ δὲ αὐτῆς τὴν ψυχἠν 
διελευσεται ῥομφαῖα, ὅπως ἂν ἀποκαλυφδωσιν ἐκ πολλῶν Κκαρδιῶν διαλογισμµοί. Καὶ ἢν Ἀννα 
προφητις, δυγάτηρ Φανουηλ ἐκ φυλῆς Ἀσηρ αὐτὴ προθεθηκυῖα ἐν ἡμέραις πολλαῖς, ζήσασα μετὰ 
ἀνδρὸς ἔτη ἑπτὰ ἀπὸ τῆς παρδενίας αὐτῆς καὶ αὐτὴ χήρα ἕως ἔτων ὀγδοήκοντα τεσσαρων, ἡ οὐκ 
ἀφίστατο τοῦ ἱεροῦ νηστείας καὶ δεήσεσιν λατρεύουσα νύκτα καὶ ἡμέραν καὶ αὐτῇ τῇ ὥρα 
ἐπιστᾶσα ἀνδωμολογεῖτο τῷ ὑδεῷ καὶ ἐλάλει περὶ αὐτοῦ πᾶσιν τοῖς προσδεχοµένοις λύτρωσιν 
Ἱερουσαλήμ. Καὶ ὡς ἐτέλεσαν πάντα τὰ κατὰ τὸν νόµον κυρίου, ἐπέστρεψαν εἰς τὴν Γαλιλαίαν εἰς 
πόλις ἑαυτῶν Ναζαρέὺ...». 

Προτού προχωρήσει περισσότερο η έρευνα και η µελέτη γύρω απὀ την εορτή της Υπαπαντής, καλό 
είναι να επισημανθούν ορισμένα στοιχεία τα οποία χρειάζονται κάποια διευκρίνιση. Αρχικά, 
διαβάζει κανείς πως η είσοδος στο ναό, τόσο του νεογέννητου παιδιού, όσο και της µητέρας 
αυτού, µε σκοπό την ευλογία αμφοτέρων, είναι θεσπισµένη και καθιερωμένη απὀ τον μωσαϊκό 
νόµο, όπως χαρακτηριστικά γράφει ο ευαγγελιστής Λουκάς: «..ἐπλήσῦησαν αἱ ἡμέραι τοῦ 
καδαρισμοῦ αὐτῶν κατὰ τὸν νόμον Μωῦσέως» και αλλού: «..παραστήσαι τῷ κυρίῳ, καδὼς 
γέγραπται ἐν νόµῳ κυρίου ὅτι Πᾶν ἄρσεν διανοίγον µήτραν ἅγιον τῷ κυρίῳ κληδήσεται» καθώς 
επίσης και: «...τοῦ δοῦναι Ὀυσίαν κατὰ τὸ εἰρήμενον ἐν τῷ νόμῳ κυρίου». Κρίνεται επομένως 
απαραίτητη µια σύντομη αναδρομή στο καθαρά νοµικό κείµενο της Πεντατεύχου, στο Λευιτικό, 
όπου μεταξύ άλλων διαβάζει κανείς: «Καὶ ἐλάλησεν Κύριος πρὸς Μωυσῆν λέγων, λάλησον τοῖς 
υἱοῖς Ἰσραήλ καὶ ἐρεῖς πρὸς αὐτούς γυνή ἥτις ἐὰν σπερματισὺῇ καὶ τέκῃ ἄρσεν καὶ ἀκάδαρτος 
ἔσται ἑπτά ἡμέρας κατὰ τὰς ἡμέρας τοῦ χωρισμοῦ τῆς ἀφέδρου αὐτῆς ἀκάδαρτος ἔσται καὶ τῇ 
ἡμέρᾳ τῇ ὀγδόῃ περιτεμεῖ τὴν σάρκα τῆς ἀκροθυστίας αὐτοῦ καὶ τριάκοντα ἡμέρας καὶ τρεῖς 
καδήσεται ἐν αἴματι ἀκαδάρτῳ αὐτῆς παντὸς ἁγίου οὐχ ἄψεται καὶ εἰς τὸ ἁγιαστήριον οὐκ 
εἰσελεύσεται ἕως ἄν πληρωθῶσιν αἱ ἡμέραι καδάρσεως αὐτῆς ἐᾶν δὲ δῆλυ τέκῃ καὶ ἀκάδαρτος 
ἔσται δὶς ἑπτά ἡμέρας κατὰ τὴν ἄφεδρον καὶ ἐξήκοντα ἡμέρας καὶ ἕξ καδέσδήσεται ἐν αἵματι 
ἀκαδάρτῳ αὐτῆς καὶ ὅταν ἀναπληρωὺθῶσιν αἱ ἡμέραι καδάρσεως αὐτῆς ἐφαΆ υἱῷ ἤ ἐπί θυγατρί 
προσοίσει ἀμνὸν ἐνιαύσιον ἅμωμον εἰς ὁλοκαύτωμα καὶ νεοσσὀν περιστερᾶς ἤ τρυγόνα περὶ 
ἁμαρτίας ἐπί τὴν Νδύραν τὴς σκηνῆς τοῦ μαρτυρίου πρὸς τὸν ἱερέα Καὶ προσοίσει ἔναντι κυρίου καὶ 
ἐξιλάσεται περὶ αὐτῆς ὁ ἱερεὺς καὶ καθαριεῖ αὐτὴν ἀπὸ τῆς πηγῆς τοῦ αἵματος αὐτῆς οὗτος ὁ 
νόμος τῆς τικτούσης ἄρσεν ἤ ὑῆλυ, ἐὰν δὲ, μὴ εὐρίσκῃ ἡ χεὶρ αὐτῆς τὸ ἱκανὸν εἰς ἀμνόν καὶ 
λήμψεται δύο τρυγόνας ἤ δύο νεοσσούς περιστερῶν µίαν εἰς ὁλοκαύτωμα καὶ µίαν περὶ ἁμαρτίας 
καὶ ἐξιλάσεται περὶ αὐτῆς ὁ ἱερεύς καὶ καδθαρισθήσεται» (Λευ. 2: 1-8). 

Η προσφορά θυσίας για την γέννηση, είτε αρσενικού είτε θηλυκού τέκνου, ορίζεται σαφώς από 
τον νόµο, ως µια διαδικασία, αφενός ευχαριστιακή και δοξολογική προς τον Θεό, αφετέρου, ως 
πράξη έµπρακτης μετάνοιας για τον καθαρµό απὀ την σεξουαλική πράξη που οδηγεί στη 
τεκνογονία. Είναι σαφής ο ορισμός του νόµου, ως πράξη αγιαστική, εξιλεωτική και καθαρτική. 
Μετά την γέννηση του τέκνου, είτε αρσενικού είτε θηλυκού, η µητέρα όφειλε να παρουσιαστεί 
στο ναό µε το νεογέννητο τέκνο προς καθαρισμό της και προς ευλογία του παιδιού της, 
προσφέροντας παράλληλα κάποια δώρα µε στόχο την εξιλέωσή της, όπως για παράδειγµα, είτε 
αμνός ενός έτους, «ἄμωμος ἀμνός ἐνιαύσιος» όπως χαρακτηριστικά επισημαίνει το βιβλίο του 
Λευιτικού, είτε ένα ζεύγος απὀ περιστέρια ή απὀ τρυγόνια. Παράλληλα, αν το πρωτότοκο τέκνο, 
ήταν αρσενικό, δεχόταν επιπρόσθετη ευλογία, εις ανάμνηση της λυτρωτικής πράξεως της 

σωτηρίας των πρωτοτόκων των Ισραηλιτών κατά τους χρόνους της εξόδου, όπως γράφεται στο 
σχετικό απόσπασμα του βιβλίου της Εξόδου: «ἁγίασόν µοι πᾶν πρωτότοκον πρωτογενές διανοῖγον 
πᾶσαν µήτραν ἐν τοῖς υἱοῖς Ἰσραήλ ἀπό ἀνθρώπου ἕως κτήνους ἐμοί ἐστιν» (Εξ. 13:2). Το 
αξιοσημείωτο στη συγκεκριμένη περίπτωση είναι πως η Παναγία, αν και συνέλαβε τον Χριστό, 
ασπόρως και υπερφυσικώς χωρίς να υπάρξει σαρκική επαφή, αλλά µε την παρουσία και µόνο του 
Αγίου Πνεύματος, ὠστόσο καταδέχεται να εμφανιστεί στο Ναό για να λάβει τον καθαρισμό από 
την διαδικασία της γεννήσεως, αλλά και να προσφέρει θυσία για τον Υιό της, παρόλο που ο ίδιος 
τελικά θα προσφερθεί ως θυσία. Ωστόσο η πρακτική αυτή της εισόδου στο Ναό, µε ότι 
συνεπάγεται δηλώνει σαφώς, πως ο Χριστός ως Θεός, αν και γεννήθηκε µε υπερφυσικό, υπέρλογο 
και άγιο τρόπο, εντούτοις δεν παύει να είναι άνθρωπος και ὡς άνθρωπος θα πρέπει να μετάσχει 
όλων των διατάξεων του νόµου. 


Ένα εξίσου σηµαντικό και συνάµα απαραίτητο ιδρυτικό στοιχείο της εορτής της Υπαπαντής είναι η 
παρουσία του προφήτη Συμεών στο Ναό, η ευλογία που δίνει αλλά και παράλληλα λαμβάνει από 
τον Χριστό, η προφητεία προς την µητέρα Του και τέλος η απολυτρωτική παράκλησή του προς τον 
Θεό µε τα λόγια: «Νῦν ἀπολύεις τὀν δοῦλον σου δέσποτα...». Ποιος όμως είναι ο Συμεών ο οποίος 
καταγράφεται ως τόσο σηµαντικό πρόσωπο για την διαµόρφωση της δεσποτικής αυτής εορτής; 

Το όνοµα Συμεών, δεν αναφέρεται για πρὠτη φορά στο σχετικό χωρίο του ευαγγελιστή Λουκά, 
αντιθέτως η χρήση του, συμπεριλαμβανομένης και αυτής του χωρίου της συναντήσεως στον Ναό 
με τον Χριστό αριθµεί συνολικά έξι φορές. 

Έτσι για πρὠτη φορά απαντάται σε µερικά παλαιοδιαθηκικά χωρία, από τα οποία προκύπτει ότι ο 
Συμεών, ήταν ο δεύτερος υιός του Ιακώβ από τη Λεία (Γεν. 29:33). Ο Συμεών απέκτησε συνολικά 
έξι υιούς (Γεν. 46:10) απὀ τους οποίους και απέκτησε συγγενείς. Είναι ο ἴδιος Συμεών, που 
κρατείται απὀ τον αδερφό του Ιωσήφ ως όμηρος μέχρι να φέρουν µπροστά του τον μικρότερο 
αδερφό του τον Βενιαμίν (Γεν. 42:24,36, 43:23). Με τον αδελφό του Λευί σκότωσαν κάθε άντρα 
των Ευαίων για τον βιασμό της αδερφήςτους Δείνας (Γεν. 34 κ.εξ.), µε αποτέλεσµα η Φυλή Συμεών 
να πάρει το ελάχιστο μερίδιο στη γη της Επαγγελίας, όπως επισημαίνεται χαρακτηριστικά στο 
βιβλίο του Ιησού του Ναύη (Ιησ.Ν. 19:1-9) και αυτό σε απομακρυσμένες και ορεινές περιοχές. Το 
περιστατικό του Φόνου είναι ο βασικός λόγος για να µην λάβει τελικά ο Συμεών την ευλογία από 
τον Μωῦσή όπως έγινε µε τα υπόλοιπα αδέρφια του (Δευτ. 33 κ.εξ.). Η Φυλή Συμεών κατά την 
καταµέτρησή της στην έρηµο απαριθμούσε 59.300 άτοµα που μπορούσαν να πολεμήσουν (Αριθ. 
1:23), σιγά σιγά όµως ο αριθµός αυτός έπεσε στους 22.200 άντρες (Αριθ. 26:12-14), και µε την 
πάροδο του χρόνου συγχωνεύτηκε µε τη Φυλή Ιούδα. Αργότερα η Φυλή του Συμεών 
αναδεικνύεται και πάλι, όπως προκύπτει από το κείµενο του Ιεζεκιήλ (Ιεζ. 48:24, Αποκ. 7:7) και 
εμφανίζονται και οι απόγονοι της φυλής, οι Συµεωνίτες, όπως µπορεί να διαπιστώσει κανείς στα 
βιβλία των Αριθμών και στο Α΄ Χρονικών (Αριθ. 25:14, 26:14, Α' Χρον. 27:16). Παράλληλα ως 
Συμεών αναφέρεται και ένας απὀ τους υιούς του Χαρίμπου, ο οποίος όταν έµαθε πως η γυναίκα 
που είχε παντρευτεί δεν ήταν εβραία την ἐδιωξε. 


Στα καινοδιαθηκικά βιβλία υπάρχου τρεις αναφορές στο όνοµα του Συμεών. Η πρώτη σχετίζεται 
µε τον γιό του Ιούδα και πατέρα του Λευί, όπως καταγράφεται στο ευαγγέλιο του Λουκά, στον 
γενεαλογικό πίνακα του Χριστού (Λκ. 3:30). Στο βιβλίο των πράξεων, είναι η δεύτερη αναφορά, 
που τον χαρακτηρίζει ως προφήτη και διδάσκαλο στην εκκλησία της Αντιόχειας, ο οποίος μαζί µε 
άλλους τέσσερις έστειλαν τον Βαρνάβα και τον Παύλο στο πρώτο ιεραποστολικό τους ταξίδι 
(Πραξ. 13:1-3). 

Η τρίτη και τελευταία αναφορά που γίνεται στο όνοµα Συμεών, στην Καινή Διαθήκη, είναι αυτή 
που µας ενδιαφέρει και άµεσα, και σχετίζεται µε την παρουσία ενός ηλικιωµένου στον Ναό, ο 
οποίος περιμένει να δει τον Χριστό, να τον λάβει στα χέρια του και από αυτόν να ζητήσει την 
λὐτρωσή του. Οι πληροφορίες που λαμβάνουμε γι’ αυτόν προέρχονται αποκλειστικά Και µόνο από 

το κείµενο του ευαγγελιστούὐ Λουκά. Εμφανίζεται απὀ τον συγγραφέα του ευαγγελίου ὡς 
άνθρωπος δίκαιος και ευλαβής, που είχε λάβει την χάρη του Αγίου Πνεύματος για να συναντήσει 
τον Χριστό και να προφητεύσει για αυτόν, όχι µόνο στην µητέρα του, αλλά και σε όσους ήταν 
δεκτικοί σε µια σχετική, περί του Χριστού, διδασκαλία. Αυτός είναι που περιμένει στον Ναό να 
έρθει ο Χριστός µε τους γονείς του. Όπως προκύπτει απὀ το σχετικό ευαγγελικό χωρίο, ο Συμεών, 
δεν επρόκειτο για εντεταλµένο άνθρωπο του Ναού, ο οποίος θα δεχόταν τη ευχαριστιακή θυσία 
προς τον Θεό, αντιθέτως ήταν ένας από τους πολλούς που παρευρίσκονταν στον ναό καθημερινά, 
µε την µόνη διαφορά, πως αυτός περίµενε την παρουσία του Χριστού εκεί, είχε την ελπίδα της 
συναντήσεως µε τον Μεσσία, είναι αυτός που μεταβαίνει προς υπάντηση του Χριστού. Η ελπίδα 
αυτή της Υπαντήσεως του Μεσσία Χριστού πραγµατώνεται την στιγµή της εµφανίσεως του Ιωσήφ 
και της Παναγίας µε το βρέφος Χριστό στο Ναό. Έτσι η αναγνώριση του Χριστού, µέσα απὀ ένα 
πλήθος οικογενειών που πιθανότατα θα έχουν μεταβεί στο ναό για τον ίδιο λόγο, θα πρέπει να 
θεωρηθεί και να εξηγηθεί υπό το πρίσμα της χάριτος του Αγίου Πνεύματος. Μόνο µε αυτή την 
προὐπόθεση µπορεί να εξετασθεί και η σπουδαιότητα της προφητείας του Συμεών για τον Χριστό, 
ως σηµείο αντιλεγόμενο, αλλά και η προφητεία του Συμεών προς την Παναγία, προλέγοντας και 
προεικονίζοντας µε αυτό τον τρόπο τον πάθος, την Σταύρωση, τον θάνατο και τέλος την Ταφή. 

Το γεγονός αυτό της Υπαντήσεως, της συναντήσεως του Συμεών µετον Χριστό, ολοκληρώνεται µε 
την παράθεση δύο άλλων σημαντικών στοιχείων. Το πρὠτο σχετίζεται µε ένα άλλο πρόσωπο που 
παρίσταται στο Ναό, όταν συμβαίνουν όλα αυτά, το οποίο μιλούσε για τον Χριστό, ως τον 
αναμενόμενο Μεσσία, σε όλους όσοι επιθυμούσαν και ήταν δεκτικοί σε µια τέτοια διδασκαλία, 
κατά την ἴδια χρονική στιγµή που συντελούνται όλα όσα προαναφέρει ο Λουκάς. Το πρόσωπο 
αυτό είναι η Άννα, για την οποία ο ευαγγελιστής Λουκάς παραθέτει περισσότερα στοιχεία, απ’ ότι 
για τον Συμεών. 


Συνολικά στο κείµενο Παλαιάς και Καινής Διαθήκης, το όνοµα της Άννας, αναφέρεται δύο φορές. 
Η µία σχετίζεται µε το γεγονός της Υπαπαντής, η δε άλλη αφορά µια απὀ τις δύο συζύγους του 
Ελκανά, λευίτη από το χωριό Ραμαθαῖμ-σοφίμ στην ορεινή περιοχή της φυλής Εφραῖμ, που ήταν 
γνωστό και ως Ραμάθ (Α' Σαμ. 1:1,19). Η Φενίννα η άλλη σύζυγος του Ελκανά είχε παιδιά, ενώ η 
Άννα ήταν στείρα. Η Άννα, όπως προκύπτει απὀ το κείµενο, ήταν ευσεβής και προσευχήθηκε µε 
θερµή στον Κύριο για να αποκτήσει παιδί. Ο Θεός βλέποντας τη µεγάλη θλίψη της απάντησε στην 
προσευχή της δίνοντάς της γιο, τον Σαμουήλ, τον οποίο και αφιέρωσε στον Θεό (Α' Σαμ. 1:28). Ο 
Θεός αντάµειψε περαιτέρω την πιστότητά της και της χάρισε άλλουςτρεις γιους και δύο κόρες (Α' 
Σαμ. 2:21). Η προσευχή της Άννας, όπως καταγράφεται στο Α΄ Σαμουήλ, έχει µεγάλη ομοιότητα µε 
τον ύμνο της Παναγίας, όπως τον καταγράφει ο Λουκάς στο κείµενο του. (Λκ. 1:46-55). 

Όσον αφορά την πρώτη περίπτωση που σχετίζεται µετο περιστατικό της συναντήσεωςτου Συμεών 
µε τον Χριστό οι πληροφορίες που λαμβάνουμε απὀ το ευαγγελικό κείµενο του Λουκά είναι 
σαφής. Μας πληροφορεί, πως είναι θυγατέρα του Φανουήλ, κατάγεται απὀ την Φυλή Ασήρ: 
«Θυγάτηρ Φανουήλ, ἐκ φυλῆς Ἀσήρ»', ενώ δίνονται και στοιχεία τόσο για την οικογενειακή της 
κατάσταση: «...αὕτη προθεθηκυῖα ἐν ἡμέραις πολλαῖς, ζήσασα μετὰ ἀνδρὸς ἔτη ἑπτὰ ἀπὸ τῆς 
παρὺδενίας αὐτῆς... καὶ αὕτη χήρα ἕως ἔτων ὀγδοήκοντα τεσσάρων...». Έτσι προκύπτει πως 


| Το όνοµα Ασήρ, στα εβραϊκά σηµαίνει ευτυχία, ευτυχής. Ο Ασήρ ήταν ο όγδοος γιος του Ιακώβ, 
δεύτερος από τη Ζελφά, τη δούλη-θεραπαινίδα της Λείας (Γέν. 30:9-13, 35:26). Πήγε µαζί µε τον Ιακώβ, 
τα αδέρφια του και τις οικογένειές τους στην Αίγυπτο (Ἐξ. 1:4). Απέκτησε πολλά παιδιά και πολλούς 
απογόνους (Γέν. 46:17). Ἡ φυλή του Ασήρ µετά την έξοδο απὀ την Αίγυπτο απαριθμούσε σύμφωνα µε την 
απογραφή που έγινε στο Σινά, 41.500 άνδρες (Αριθ. 2:27). Ο Μωυσής την είχε τοποθετήσει ύστερα από 
κλήρο (Ίησ. Ν 19:24), ανάµεσα στις φυλές Δαν και Νεφθαλί (Αριθ. 2:26-2δ8), της οποίας τα εδάφη ήταν 
από τα πιο πλούσια της Παλαιστίνης ([ησούς Ναυή 19:24-31, Κριτ. 1:31). 

πρὀκειται για µια αρκετά ηλικιωμένη γυναίκα, η οποία παρέμεινε παντρεμένη για επτά µόνο 
χρόνια, ενώ µετά τον θάνατο του ανδρός της η χηρεία της, µέχρι και την στιγµή που συναντά τον 
Χριστό μαζί µετον Συμεών, διήρκησε για ογδόντα τέσσερα χρόνια. 

Παράλληλα ο Λουκάς παραθέτει στοιχεία σχετικά µε την πνευματική κατάσταση της γυναίκας η 
οποία παρέμενε τόσο καιρό στο Ναό, τελώντας τις καθιερωμένες νηστείες και λατρεύοντας τον 
Θεό νύκτα και ηµέρα: «Οὐκ ἀφίστατο τοῦ ἱεροῦ νηστείαις Καὶ δεήσεσιν λατρεύουσα νύκτα καὶ 
ἡμέραν». Τέλος η παρουσία της στον ίδιο χώρο που βρίσκεται ο Συμεών, κατά την στιγµή της 
συναντήσεως του µε τον Χριστό, κρίνεται ως ιδιαίτερα σηµαντική διότι μαρτυρά περί του Χριστού 
ὠςτου αναμενόµενου Μεσσία: «...αὐτὴ τῇ ὥρᾳ ἐπιστᾶσα ἀνδωμολογεῖτο τῷ Θεῶῷ καὶ ἐλάλει περὶ 
αὐτοῦ πᾶσιν τοῖς προσδεχοµένοις λύτρωσιν Ἱερουσαλὴμ». 

Στο περιστατικό αυτό που περιγράφει ο ευαγγελιστής Λουκάς, η αίσθηση που αποκοµίζει ο 
αναγνώστης, είναι πως το σηµαντικό πρόσωπο πέρα απὀ τον ίδιο τον Χριστό και την µητέρα Του, 
είναι ο Συμεών, που υποδέχεται τον Χριστό και ζητά από αυτόν µε ικετευτικόὀ τρόπο την 
απολύτρωση, ενώ συνάµα προφητεύει τόσο για τον ίδιο όσο και για την µητέρα Του. Ωστόσο 
περισσότερες πληροφορίες λαμβάνουμε για την Άννα, παρά για τον Συμεών. Εὐλογα γεννάται το 
ερώτημα γιατί υπάρχει αυτή η διάκριση και η έλλειψη πληροφοριών, γύρω από ένα πρόσωπο που 
τελικά συντελεί τα µέγιστα στη δεσποτική αυτή εορτή. Εξάλλου, κατά την εορτή αυτή, δεν 
εορτάζεται η είσοδος του Χριστού στον Ναό, αλλά η συνάντησή του µε τον Συμεών, εξ ου και 
Υπαπαντή που σηµαίνει συνάντηση. Νομίζω πως κάτι τέτοιος γίνεται για να γίνει κατανοητό πως ο 
Συμεών δεν είναι κάποιος άνθρωπος που θα μπορούσε να συγκαταλεχθεί στους νοµομαθείς, 
όπως οι γραμματείς Και οι Φαρισαίοι. Αντιθέτως, όπως προκύπτει από το κείµενο του Λουκά, 
πρὀκειται για ένα άνθρωπο που βρίσκεται κάθε µέρα στο Ναό, αναμένοντας την εμφάνιση του 
Χριστού, τον οποίο µπορεί εὐκολα να θεωρήσει κανείς πως δεν τον γνώριζε. Σε αντίθεση η 
παρουσία της Άννας, δηλώνει την παρουσία ενός ανθρώπου που γνώριζε κάποια στοιχεία σχετικά 
µε την επερχόμενη και αναμενόμενη έλευση του Χριστού. Και η καταγραφή τόσων λεπτομερειών 
γύρω απὀ το πρόσωπο της ηλικιωµένης Άννας έχει ως στόχο την κατάρριψη των ὀποιων 
αμφιβολιών σχετικά µε το περιστατικό. Δίνεται ένα άλλοθι και ένα επιχείρηµα, θα μπορούσε να 
υποστηριχτεί, σε ὀποιον προσπαθεί να αποδείξει την πραγματικότητα του γεγονότος. Ίσως αυτός 
τελικά να είναι και ο λόγος για την τόσο λεπτομερή παρουσίαση ενός δευτερεύοντος προσώπου, 
το οποίο τελικά δεν συμμετέχει στην συνάντηση του Συμεών µε τον Χριστό. Είναι το πρόσωπο που 
αν χρειαστεί θα αποδείξει πως η συνάντηση όντως πραγματοποιήθηκε. 


Το δεύτερο στοιχείο που ολοκληρώνει την ευαγγελική αφήγηση για το περιστατικό αυτό, είναι 
πως τελικά η συνάντηση των δύο προσώπων, Χριστού και Συμεών, δεν αναστέλλει τον αρχικό λόγο 
της, εις τον Ναό, παρουσίας του Χριστού και της µητέρας του, που δεν είναι κάτι άλλο απὀ την 
προσφορά καθαρτικής και εξιλεωτικής θυσίας προς τον Θεό. Τόσο ο Χριστός, όσο και η Παναγία, 
εξαιτίας της ανέκφραστης και ἁγιας σύλληψης και γέννησης του Θεού, αν και δεν έχουν ανάγκη 
από αυτές του είδους τις πρακτικές του μωσαϊκού νόµου, ὠστόσο προβαίνουν στην επιτέλεση 
τους για να αποδειχθεί αυτό που πολύ αργότερα θα υποστηρίξει ο ίδιος ο Χριστός: «ΜΙή νοµίσητε 
ὅτι ἦλδον καταλῦσαι τὀν νόµον ἤ τούς προφήτας οὐκ ἦλδον καταλῦσαι ἀλλά πληρῶσαι» (Μτθ. 
5:17). Η σχετική ευαγγελική αφήγηση ολοκληρώνεται µε την επιστροφή των τριών προσώπων 
στην Γαλιλαία και πιο συγκεκριµένα στη πόλη της Ναζαρέτ, απ’ ὀπου και θα ξεκινήσει πολύ 
αργότερα τη σωτηριολογική και απολυτρωτική του διδασκαλία ο Χριστός. 


Το ευαγγέλιο του Λουκά και το ζήτημα των πηγών του 


Ο µόνος εκ των ευαγγελιστώὠν που διασώζει το παραπάνω γεγονός, είναι ο Λουκάς, εν αντιθέσει, 
τόσο µε τους άλλους δύο συνοπτικούς ευαγγελιστές, Μάρκο και Ματθαίο που δεν αναφέρουν 

κάτι σχετικό, όσο και µετον Ιωάννη που και αυτός µε την σειρά του δεν περιγράφει το περιστατικό 
αυτό. Και αν για το ευαγγέλιο του Ιωάννη η λύση που δίνεται είναι σχετικά απλή και οφείλεται 
στην διαφορά των πηγών των τριών πρώτων συνοπτικών ευαγγελίων σε σχέση µε το τέταρτο, που 
είναι και το πιο εκτενές, τότε εγείρεται ένα σχετικό ζήτημα µετο κείµενο του Λουκά, που ναι µεν 
ανήκει στη χορεία των συνοπτικών ευαγγελίων, ὠστόσο αναφέρει στοιχεία και γεγονότα που οι 
άλλοι δύο δεν τα παραθέτουν. Γεννάται εύλογα η απορία αν πρόκειται για ένα πραγµατικό 
περιστατικό ή αποτελεί αποκύηµα της φαντασίας του συγγραφέα, ιδιαίτερα απὀ την στιγµή που 
Κανένα άλλο από τα τρία άλλα ευαγγέλια δεν κάνει κάποια σχετική μνεία, αντιθέτως Φαίνεται ότι 
οι άλλοι τρεις ευαγγελιστές αγνοούν πλήρως το συμβάν αυτό. Τίθεται επομένως το ερὠτημα αν 
πρὀκειται για μύθο. Ο μύθος είναι κατασκευή. Λαμβάνει ορισμένα από τα στοιχεία της 
πραγματικότητας, τα µεταπλάθει ή τα παραθέτει µε βάση την υποκειμενική ιδεολογική του 
κατάσταση, µε αποτέλεσµα να µετασκευάζει το πραγµατικό γεγονός. Και υπ’ αυτή την 
προὐπόθεση η καταγραφή ενός γεγονότος µπορεί κάλλιστα να θεωρηθεί ὡς κατασκευή, επομένως 
και ὡς μύθος. Απλώς στη περίπτωση των ευαγγελικὠν κειμένων ο μύθος ενυπάρχει, όχι ως 
κατασκευή, αλλά ως συγγραφική ικανότητα του καθενός των ευαγγελιστὠν. Ο συγγραφέας 
παραθέτει την ιστορική πραγματικότητα του γεγονότος, πιθανότατα διανθισµένη µε τη δύναμη 
της γραφίδας, όπως αυτή εκδηλώνεται µέσα απὀ διάφορα γραμµατολογικά, αλληγορικά και 
συντακτικά σχήματα και απὀ το ύφος του συγγραφέα το οποίο και σε τελική ανάλυση είναι αυτό 
που βοηθά να αντιληφθεί κανείς το µέγεθος της κατασκευής, άρα το εύρος της µυθοπλαστικής 
μεταγραφής, του, σε πραγµατικό χρόνο γενόµενου, και νυν ιστορούµενου γεγονότος. 


Χωρίς να ασχοληθούμε µε το ζήτημα των πηγών των ευαγγελίων, υπάρχει ένα στοιχείο που θα 
μπορούσε να λειτουργήσει ως αποδεικτικό της πραγματικότητας του εν λόγω περιστατικού και 
αυτό είναι η λεπτομερής περιγραφή ενός δευτερεύοντος προσώπου, που παρευρίσκεται στον ναό 
κατά την διάρκεια του συμβάντος αυτού. Το πρόσωπο αυτό είναι η προφήτιδα Άννα, η παρουσία 
της οποίας αναφέρθηκε και εξηγήθηκε στις πιο πάνω γραμμές. 

Προτού όµως ασχοληθούμε µε το ζήτηµα των πηγών των ευαγγελίων, καλό είναι να αναφερθούμε 
λίγο στο ευαγγέλιο του Λουκά. Σύµφωνα µε την εκκλησιαστική παράδοση, των πρώτων αιώνων 
κυρίως, συγγραφέας του τρίτου ευαγγελίου είναι ο Λουκάς, συγγραφέας παράλληλα και του 
βιβλίου των Πράξεων των Αποστόλων. Αυτό µπορεί εύκολα να το αντιληφθεί κανείς, αν μελετήσει 
το ύφος και τη γλώσσα των δύο αυτών βιβλίων που προὐποθέτουν τον ίδιο συγγραφέα”. Αυτή την 
άποψη υποστηρίζει και ο Ευσέβιος επίσκοπος Καισαρείας όταν γράφει: «Καὶ Λουκᾶς δέ, ὁ 
ἀκόλουῦος Παύλου, τὸ ὑπ' ἐκείνου κηρυσσόµενον εὐαγγέλιον ἐν θίθλῳ κατέῦετο» (Ευσεβ. Καισαρ. 
Εκκλησιαστική Ιστορία, 5,8,33-5). Η μαρτυρία αυτή του Ευσέβιου είναι ιδιαίτερα σηµαντική καθώς 
παρέχεται µια σηµαντική πληροφορία, ότι ο Λουκάς ήταν µαθητής του Παύλου Και πως η 
συγγραφή, τόσο του ευαγγελίου, κυρίως όµως των Πράξεων έγινε κατόπιν προτροπής του 
Παύλου. Οι πληροφορίες που λαμβάνουμε για τον Λουκά οφείλονται κατά βάσιν στο βιβλίο των 
Πράξεων και στις επιστολές του Παύλου και δευτερευόντως σε μεταγενέστερες παραδόσεις. 
Παράλληλα η γλωσσική και υφολογική µελέτη των δύο κειμένων του Λουκά δίνει περισσότερες 
και ασφαλέστερες πληροφορίες για τον συγγραφέα. Έτσι η διάφορη γραφή του δυτικού κὠδικα Ώ, 
κώδικα που συναπαρτίζει την κριτική έκδοση του ευαγγελίου παρέχει την βεβαίωση πως ο 
συγγραφέας καταγόταν από την συριακή πρωτεύουσα, την Αντιόχεια". 

Σε συνάφεια είναι και οι πληροφορίες που λαμβάνουμε τόσο απὀ τις διάφορες επιστολές του 
Παύλου όσο και από το κείµενο των Πράξεων που προκύπτει πως ο Λουκάς ήταν έλληνας, ο µόνος 
δηλαδή µη ιουδαίος συγγραφέας κειµένου του κανόνα της Καινής Διαθήκης. Έτσι βλέπουμε να 





"Παναγόπουλος 1994, 103. 
ἁ Παναγόπουλος 1994, 104. 

απουσιάζουν διάφοροι σηµιτισµοί, ο συγγραφέας Φαίνεται ότι έχει ανεπαρκή γνώση των 
γεωγραφικών συνθηκών της Παλαιστίνης και τέλος το κείμενό του έχει το δόκιµο ελληνικό ύφος 
της εποχής του. Κατά την παράδοση Φαίνεται πως ο Λουκάς ήταν ιατρός ή είχε ιατρικές γνώσεις, 
κάτι που γίνεται αντιληπτό απὀ διάφορα χωρία, τόσο του ευαγγελικού κειµένου, όσο και του 
κειµένου των Πράξεων ή διαφόρων επιστολών του Παύλου. Ενδεικτικά αναφέρουμε από το 
κείµενο του ευαγγελίου: «πυρετῷ µεγάλῳ» ([Λκ. 4:38), «ἀνήρ πλήρης λέπρας» (Λκ. 5:12) και: 
«Κκατέδησεν τά τραύματα αὐτοῦ ἐπιχέων ἔλαιον και οἶνον» (Λκ. 10:34). 

Για την προέλευση του ευαγγελίου αυτού η πατερική παράδοση των πρώτων αιώνων είναι 
ομόφωνη πως συγγραφέας είναι ο Λουκάς, µαθητής και συνοδοιπόρος του Παύλου. Έτσι ο 
Ειρηναίος υποστηρίζει ότι ο Λουκάς είναι αυτός που γράφει την ευαγγελική παράδοση όπως την 
γνώρισε απὀ τον Παύλο. Ο Τερτυλλιανός βεβαιώνει ότι η εκκλησία απέδιδε το περιεχόµενο του 
ευαγγελίου του Λουκά στον απόστολο Παύλο. Παράδοση που επιβεβαιώνει Και ο Ωριγένης 
υποστηρίζοντας πως ο Παύλος δέχτηκε το ευαγγέλιο του Λουκά, όπως είχε κάνει ο Πέτρος µε το 
ευαγγελικό κείµενο του Μάρκου’. 

Στην αρχή του ευαγγελίου ο συγγραφέας δίνει σαφείς πληροφορίες για τις πηγές και για τον 
σκοπό του κειµένου του, στοιχείο που ανταποκρίνεται στη Φιλολογική γλὠσσα και τη συνήθεια 
των κλασικών ιστορικών. Διαβάζει, λοιπόν, κανείς: «Ἐπειδήπερ πολλοί ἐπεχείρησαν διήγησιν περί 
τῶν πεπληροφορημµένων ἐν ἡμῖν πραγμάτων, καθώς παρέδοσαν ἡμῖν οἱ ἀπΆ ἀρχῆς αὐτόπται και 
ὑπηρέται γενόμενοι τοῦ λόγου, ἔδοξε κἀμοί παρηκολουδηκότι ἄνωῦδεν πᾶσιν ἀκριθῶς καδεξῆς σοι 
γράψαι, κράτιστε Θεόφιλε, ἵνα ἐπιγνῷς περί ὧν κατηχήδης λόγων τήν ἀσφάλειαν» (Λκ. 1:1-4). Με 
την µικρή αυτή εισαγωγή, ο συγγραφέας του ευαγγελικού κειµένου επιχειρεί αφενός να 
καταγράψει τους λόγους που τον οδήγησαν στην συγγραφή, τον σκοπό του, καθώς και τον ή τους 
παραλήπτες του κειµένου του. Αφετέρου καταγράφει ένα µέρος των πηγών του, επιθυμώντας µε 
αυτόν τον τρόπο να προσδώσει περισσή εγκυρότητα στο κείµενο, αἱρονταςτις όποιες αμφιβολίες 
θα μπορούσαν να δημιουργηθούν σχετικά µε το απὀ πού προέρχονται όλα όσα καταγράφονται. 
Έτσι οι πηγές του, αν και δεν δηλώνονται καθαρά, εντούτοις μπορούν να διακριθούν ότι πρόκειται 
αρχικά για όλους όσοι προσπάθησαν να γράψουν σχετικά κείµενα περί του βίου και της 
διδασκαλίας του Χριστού. Μπορεί να θεωρήσει κανείς πως ο συγγραφέας του τρίτου ευαγγελίου 
εννοεί τα γνωστά παλαιότερα ευαγγέλια κα ενδεχομένως και άλλες γραπτές καταγραφές της 
ευαγγελικής ιστορίας. Μία άλλη σηµαντική πηγή για την συγγραφή του ευαγγελικού κειµένου, 
όπως προκύπτει απὀ το εισαγωγικό κείµενο, είναι οι διάφοροι αυτόπτες μάρτυρες που βίωσαν και 
είδαν, όλα όσα καταγράφονται στο κείµενο. Έτσι ο συγγραφέας, δηλώνει σαφώς πως δεν ήταν 
αυτόπτης ή αυτήκοος µάρτυς, ωστόσο έλαβε τις προφορικές παραδόσεις όλων όσοι βίωσαν την 
ζωή καιτην διδασκαλία του Χριστού καιτις ενέταξε στο κείμενό του. 

Για τους βιβλικούς μελετητές, και κυρίως για τους καινοδιαθηκικούς ερευνητές, είναι σίγουρο πως 
ο Λουκάς έχει αξιοποιήσει σε σηµαντικό βαθµό το προγενέστερο ευαγγέλιο του Μάρκου. Έτσι 
προκύπτει πως από του 661 στίχους του Μάρκου έχει παραλάβει τους 350 και εντάσσει το υλικό 
του στο γνωστό γεωγραφικό πλαίσιο του Μάρκου. Παράλληλα παραλείπει από το κείµενο του 
στίχους του Μάρκου που αναφέρονται σε διηγήσεις που σχετίζονται µε καθαρά ιουδαϊκά 
ζητήματα και ενδεχομένως να µην ενδιέφεραν ή να ήταν ακατανόητα στους έλληνες 
αναγνώστες Έχοντας λάβει µια µικρή γνώση γύρω απότις πηγές του ευαγγελίου του Λουκά αλλά 
και για τους αποδέκτες του, που εκτός από διάφορους έλληνες θα πρέπει να αναφέρεται και σε 
ορισμένους ρωμαίους, πρώην εθνικούς αναγνώστες, καλό είναι να δούµε και τον χρόνο και τόπο 
συγγραφής του κειµένου. Έτσι ως προς τον χρόνο συγγραφής του τρίτου ευαγγελίου αυτό 

Φαίνεται ότι είναι γνωστό στον συγγραφέα του κειµένου της Διδαχής, στον απολογητή Ιουστίνο, 
στους γνωστικούς Βασιλείδη και Βαλεντιανό, ενώ ο Μαρκίων το συμπεριλαμβάνει στον κανόνα 
των κειμένων που αυτός θεωρούσε ότι θα έπρεπε να τον απαρτίζουν. Άρα µπορεί να θεωρηθεί 
πως απὀ τις αρχές του 2ου αιώνα το ευαγγελικό αυτό κείµενο είναι ευρέως διαδεδομένο. Αν 
θεωρήσουμε ως δεδομένη την εξάρτηση του κειµένου του Λουκά απὀ το ευαγγέλιο του Μάρκου, 
τότε µπορεί να θεωρηθεί πως το πρὠτο συγγράφηκε µετά το 68. Για την συγγραφή του κειµένου 
σε μεταγενέστερο χρόνο συνηγορεί και ο ίδιος ο πρόλογος του ευαγγελικού κειµένου, σύμφωνα 
µε το οποίο ο Λουκάς γράφει την ευαγγελική διήγηση ύστερα απὀ την συγγραφική προσπάθεια 
πολλών. Έτσι µε βάση αυτά τα δεδοµένα µπορεί άνετα να υποστηριχτεί η άποψη πως ο χρόνος 
συγγραφής του ευαγγελίου του Λουκά θα πρέπει να τεθεί μεταξύ των ετών 70 και 90, ύστερα από 
την συγγραφή του κειµένου των Πράξεων και παράλληλα µε την συγγραφή του ευαγγελικού 
κειµένου του Ματθαίου. Ως προς τον τόπο συγγραφής του ευαγγελίου του Λουκά, µε βάση την 
πληροφορία του αντι-μαρκιωνιτικού προλόγου πιθανολογείται η ευρύτερη περιοχή της Αχαΐας, 
γνωστή τότε ως Βοιωτία. Παράλληλα λόγω του ότι απευθύνεται κυρίως σε εθνικούς και σε 
χριστιανούς εξ εθνών αναγνώστες προτάθηκαν επίσης ὡς τόπος γραφής η Καισάρεια και η Ρώμη. 
Το µόνο σίγουρο όµως είναι ότι η συγγραφή του κειµένου έγινε έξω από τα γεωγραφικά όρια της 
Παλαιστίνης». 

Το σηµαντικό τόσο µε το ευαγγέλιο του Λουκά, όσο και µε τα υπόλοιπα ευαγγελικά κείµενα είναι 
πως συμφωνούν στα ουσιώδη, ευαγγελίζονται το ένα πρόσωπο του Χριστού και τα ἴδια 
σωτηριώδη γεγονότα, ενώ οι διαφωνίες τους σχετίζονται µε ήσσονος ή δευτερευούσης σημασίας 
ζητήματα, χρόνους, τόπους, πρόσωπα και γεγονότα. Άρα τα τέσσερα ευαγγέλια συμπληρώνουν το 
ένα την ιστορική και σωτηριολογική διήγηση του άλλου. 


Από τα τέσσερα συνολικά ευαγγέλια που υπάρχουν στον κανόνα της Καινής Διαθήκης τα τρία 
πρὠτα, του Ματθαίου, του Μάρκου και του Λουκά διακρίνονται σαφώς από το τελευταίο του 
ἰωάννη. Τα τρία αυτά ευαγγέλια Φαίνεται ότι συναπαρτίζουν, συναποτελούν µια ενότητα καθώς 
συμφωνούν στο μεγαλύτερο µέρος ὡς προς την διάταξη της ύλης τους και εντάσσουν την δράση 
του Χριστού στο ίδιο γεωγραφικό πλαίσιο. Τα τρία αυτά ευαγγέλια περιέχουν πολλές παράλληλες 
διηγήσεις που μοιάζουν μεταξύτους, άλλες που διαφέρουν και άλλες που εμπεριέχονται µόνο στο 
κείµενο του Ματθαίου ή του Λουκά. Συγκρίνοντας τα τρία αυτά συνοπτικά ευαγγελικά κείµενα, 
προκύπτει πως το ευαγγέλιο του Μάρκου, έχει συνολικά 661 στίχους, εκ των οποίων οι 600 είναι 
κοινοί µε το ευαγγέλιο του Ματθαίου και 300 κοινοί µετο κείµενο του Λουκά. Το ευαγγέλιο του 
Ματθαίου απὀ τους 1060 στίχους που το συναποτελούν οι 600 είναι κοινοί µε το κείµενο του 
Μάρκου και οι 240 µε αυτό του Λουκά. Τέλος, στο κείµενο του ευαγγελιστού Λουκά, απότου 1149 
στίχους που συναντάμε, οι 350 είναι κοινοί µε το κείµενο του Μάρκου και οι 240 µετου Ματθαίο. 
Ωστόσο και τα τρία συνοπτικά ευαγγέλια έχουν το καθένα ένα µέρος στίχων που είναι ιδιαίτερα 
δικό τους, και δεν απαντάται πουθενά αλλού. Για παράδειγµα, ο Μάρκος έχει 35 στίχους, ο 
Ματθαίος 350 και τέλος ο Λουκάς 548’, ανάµεσα σε αυτούς και το περιστατικό της Υπαπαντής του 
Σωτήρος απὀ τον Συμεών και την προφήτιδα Άννα στον ναό, περιστατικό που περιγράφει µόνο 
αυτός απὀ το σύνολο των τεσσάρων ευαγγελιστών. 


Μελετώντας τα τρία αυτά ευαγγελικά κείµενα, σημαντικές είναι οι ομοιότητες που σίγουρα θα 
εντοπιστούν. Ωστόσο ιδιαίτερα εντυπωσιακές είναι οι διαφορές που υπάρχουν μεταξύ τους. Έτσι 
για παράδειγµα, ενώ και οι τρεις ευαγγελιστές αναφέρονται στο γεγονός της βαπτίσεως του 
Κυρίου, ή της κλίσεως των αποστόλων, ὠστόσο σε µερικά περιστατικά της ζωήςτου Χριστού, όπως 
το γεγονός της συναντήσεως του Χριστού µε τον Συμεών στον ναό ή της παρουσίας του Χριστού 

στον ναό στην ηλικία των δώδεκα ετών, το παραθέτει µόνο ένας εκ των τριών ευαγγελιστών, ο 
Λουκάς. Το πρόβλημα αυτό που σχετίζεται µε τις ομοιότητες και τις διαφορές των ευαγγελίων και 
πως αυτές εξηγούνται ανάµεσα στους τρεις ευαγγελιστές, γνωστό και ως συνοπτικό πρόβλημα 
απασχόλησε για αρκετά χρόνια την καινοδιαθηκική και βιβλική έρευνα. Πρόκειται για το 
πρόβλημα των πηγὠν των τριών ευαγγελίων και οι λύσεις που προτάθηκαν ήταν αρκετές. 
Χαρακτηριστική είναι η υπόθεση της εξαρτήσεως που σχετίζεται µε την Φιλολογική σχέση των 
τριών ευαγγελικών κειμένων και ερείδεται επί των μελετών του ιερού Αυγουστίνου, σύµφωνα µε 
τον οποίο ο τρόπος που τα ευαγγέλια αυτά τοποθετούνται σε σειρά στον κανόνα της Καινής 
Διαθήκης, αντικατοπτρίζει και την χρονική σειρά συγγραφής τους". 


Μια άλλη λύση που προτάθηκε ήταν αυτή του πρωτευαγγελίου. Και τα τρία ευαγγέλια 
προέρχονται απὀ κάποιο αρχικό ευαγγέλιο στην εβραϊκή ή αραμαϊκή γλὠσσα το οποίο και 
περιείχε το σύνολο του βίου και της διδασκαλίας του Χριστού. Η υπόθεση ανάγεται στη μαρτυρία 
του Παπία, επισκόπου ἱεραπόλεως, κυρίως προς τον Ματθαίο. Ωστόσο της υπόθεσης αυτής 
υπάρχουν δύο παραλλαγές. Η µεν πρὠτη αφορά ένα αρχικό ευαγγέλιο, και η δεύτερη σχετίζεται 
µε το ένα ευαγγέλιο που γνώριζε ο κάθε ευαγγελιστής, το οποίο και ήταν σε διαφορετική µορφή, 
ενώ παράλληλα ο κάθε συγγραφέας είχε καιτις δικές του πηγές”. 

Θα μπορούσαμε να αναφέρουμε πλήθος υποθέσεων σχετικά µε τις πηγές των τριών συνοπτικών 
ευαγγελίων, όπως για παράδειγµα αυτή της υποθέσεως ή των αποσπασμάτων ή ακόµα και αυτή 
της παραδόσεως, χωρίς ὠστόσο να δίνονται επαρκής εξηγήσεις σχετικά µε τις ομοιότητες και 
διαφορές που παρουσιάζονται στα τρία αυτά κείµενα. Ωστόσο η πορεία της καινοδιαθηκικής 
έρευνας ενστερνίστηκε την υπόθεση των δύο πηγών σχετικά µε την συγγραφή των ευαγγελικὠν 
αυτών κειμένων. Υπόθεση που αποτελεί συνδυασμό της αρχικής υπόθεσης της εξαρτήσεως και 
αυτής του πρωτευαγγελίου. Σύµφωνα µε την θεωρία αυτή, το ευαγγέλιο του Μάρκου, ὠςτο πλέον 
και αποδεδειγμένα το συντομότερο ευαγγέλιο είναι και το αρχαιότερο, το οποίο και 
χρησιμοποιήθηκε ως βασική πηγή για τους άλλους δύο ευαγγελιστές, σε ανεξάρτητη βέβαια βάση 
ο ένας απὀ τον άλλο. Παράλληλα, ο Ματθαίος και ο Λουκάς είχαν στην διάθεσή τους µια άλλη 
γραπτή πηγή που περιείχε µόνο λόγια του Κυρίου, γνωστή µε το γράµµα Α. Εκτός βέβαια αυτών 
των δύο πηγών, ο κάθε ένας ευαγγελιστής είχε στην διάθεσή του µια ιδιαίτερη πηγή που περιείχε 
το ιδιαίτερο υλικό του το οποίο και παραθέτει στο κείμενό του. Η ιδιαίτερη πηγή για τον καθένα 
χωριστά χαρακτηρίζεται, για τον µεν Ματθαίο µε το γράµµα Μ, για δετον Λουκά µετο γράμμα. 
Έτσι µπορεί να υποστηριχτεί η άποψη πως η σχηµατική καταγραφή της προέλευσης του 
ευαγγελίου του Ματθαίου προέρχεται ως ένα βαθµό από το κείµενο του Μάρκου, ὡς ένα άλλο 
βαθµό από την Κυριακή πηγή Ο και τέλος ὡς ένα βαθµό απὀ την ιδιαίτερη πηγή Μ. Κάτι ανάλογο 
µπορεί να θεωρηθεί και για το κείµενο του Λουκά, µε την µόνη διαφορά πως η ιδιαίτερη πηγή 
είναι η Ι. Η υπόθεση αυτή αν και επικρατεί ως ένα µεγάλο βαθµό, δεν επιλύει απόλυτα και µε 
πειστικότητα το σύνολο των προβληματισμών που δημιουργεί το λεγόμενο συνοπτικό πρόβλημα. 
Σε αυτή την προβληματική σηµαντικό ρόλο διαδραματίζει και η πηγή των Κυριακών λόγων ΑΟ, πηγή 
απὀ την οποία δεν έχει διασωθεί κανένα απολύτως απόσπασμα ή έστω κάποια μαρτυρία για την 
ὑπαρξή της”'. 

Όποια υπόθεση τελικά και να προκριθεί ως η πλέον κατάλληλη και αρμόδια για να δώσει τις 
απαραίτητες εξηγήσεις, η αίσθηση που αποκτά κανείς αν διαβάσει και τα τρία συνοπτικά 
ευαγγέλια είναι πως οι όποιες διαφορές οφείλονται αφενός στην παιδεία του καθενός εκ των 
συγγραφέων, αφετέρου στο υλικό στο οποίο έχει πρόσβαση ο κάθε συγγραφέας. Εκτός από αυτό 

βέβαια, δεν µπορεί να υποστηρίξει κανείς πως απὀ την στιγµή που ένα περιστατικό δεν 
αναφέρεται έστω και σε έναν άλλο εκ των υπολοίπων συγγραφέων, δεν υφίσταται ή αποτελεί 
αποκύηµα της συγγραφικής Φαντασίας, είτε του Λουκά, είτετου Ματθαίου, είτετου Μάρκου. Έτσι 
για παράδειγµα το ότι µόνο ο Λουκάς αναφέρει το γεγονός της Υπαπαντής, θεωρώ πολύ πιθανό 
αυτό να οφείλεται κυρίως στις διαφορές των πηγών που έχει υπόψιν του για την συγγραφή, παρά 
στην προσπάθεια για έξαρση και υπερβολή, στοιχεία που συχνά μπορούν να χαρακτηρίσουν ένα 
συγγραφέα. Το αποτέλεσµα όμως είναι ένα. Από την στιγµή που ένα ευαγγελικό κείµενο το 
αναφέρει, δεν µπορεί να αμφισβητηθεί το γεγονός αυτό. Και εξαιτίας αυτής της αδυναμίας 
αμϕφισβητήσεως, είναι σίγουρο πως το συμβάν αυτό αποφασίστηκε να εορτάζεται απὀ το σύνολο 
του σώματος της εκκλησίας, ως εορτή που σχετίζεται άµεσα, τόσο µε την µητέρα του Χριστού όσο 
και µε τον ἴδιο τον Χριστό. Ίσως είναι η µόνη περίπτωση που µια καθαρά δεσποτική εορτή 
συγκαταλέγεται και στις θεοµητορικές εορτές. 


Η εορτή κατά την Εκκλησιαστική και Πατερική Γραμματεία 


Εδώ λοιπόν είναι ένα άλλο ζήτημα. Πρόκειται για δεσποτική ή τελικά είναι θεοµητορική εορτή. Αν 
θεωρήσουμε την εορτή ὡς µια εορταστική διαδικασία καθαρισμού της Θεοτόκου απὀ την 
διαδικασία της γεννήσεως, τότε σίγουρα θα πρέπει να είναι καθαρά θεοµητορική εορτή. Εξάλλου 
δεν θα πρέπει να λησµονείται πως η αρχική έµφαση της εορτής σχετιζόταν µε τον καθαρισμό της 
Θεοτόκου. Ο Ησύχιος, πρεσβύτερος Ιεροσολύμων, τον 7ο αιώνα σε σχετική του ομιλία για την 
εορτή της Υπαπαντής του Κυρίου, υποστηρίζει πως η αρχική ονομασία της εορτής ήταν εορτή των 
ακαθαρσίων: «Ἡ μὲν ἑορτὴ λέγεται καδαρσίων» (Ησύχιος Ιεροσολύμων Ομιλία εις την Υπαπαντήν 
του Σωτήρος 11). Το σηµαντικὀ µε αυτή την ομιλία του Ησυχίου, είναι πως αναφέρεται ο 
πρωιμµότερος τίτλοςτης εορτής αυτής. Ωστόσο, αν και η αρχική εορτολογική έµφαση σχετιζόταν µε 
το πρόσωπο της Παρθένου, αρκετά σύντομα η έµφαση µεταφέρθηκε στην συνάντηση του Χριστού 
µε τον Συμεών και την προφήτιδα Άννα, ἐμφαση που αντικατοπτρίζεται στην οµιλητική, 
λειτουργική, υμνολογική, αγιογραφική και εικονογραφική παράδοση της εορτής, προσκαλώντας 
τους μετέχοντας στο σώµα της εκκλησίας, σε υπάντηση, απὀ µέρους τους µε τον Χριστό όπως 
αναφέρεται χαρακτηριστικά στο τρίτο στιχηρό του μεγάλου εσπερινού της εορτής της Υπαπαντής: 
«Δεῦτε καὶ ἡμεῖς, ἄσμασι ἐνδέοις, Χριστῷ συναντηδῶμεν, καὶ δεξώµεδα αὐτόν, οὗ τὸ σωτήριον, ὁ 
Συμεὼν ἑώρακεν. Οὗτός ἐστιν, ὃν ὁ Δαυϊδ καταγγέλει' οὗτός ἐστιν, ὁ ἐν Προφήταις λαλήσας' ὁ 
σαρκωδεὶς δι’ ἡμᾶς, Καὶ νόµῳ φθεγγόµενος. Αὐτὸν προσκυνήσωµεν»::. Αυτή η αρχική έµφαση της 
εορτής, ως εορτή που σχετίζεται µε την Παναγία, συνετέλεσε στον αρχικό χαρακτηρισμό της 
εορτής ως Θεομητορικής, αν και τελικά δεν ήταν αυτός τόσο ο αρχικός όσο και ο τελικός της 
χαρακτήρας. Ο Γεώργιος Μοναχός, τον 10ο αιώνα, στο έργο του µε τίτλο: «Χρονικόν σύντομον ἐκ 
διαφόρων χρονογράφών τε καί ἐξηγητῶν συλλεγέν και συντεδέν», υποστηρίζει µε σαφήνεια πως η 
εορτή της Υπαπαντής του Κυρίου εορταζόταν ευθύς εξαρχής τον µήνα Φεβρουάριου και πιο 
συγκεκριµένα την 14η του µηνός, ωστόσο µετην πάροδο του χρόνου, και δη στις µέρες του η ίδια 
εορτή εορτάζεται την δεύτερη µέρα του ίδιου µήνα και πως δεν συγκαταλέγεται στις Δεσποτικές 
εορτές: «Καὶ ἡ Ὑπαπαντὴ μµετηνέχδη καὶ ἔλαθεν ἀρχὴν ἑορτάζεσδαι Φεθρουαρίῳ μηνὶ εἰς τὴν ϐ, 
γενοµένη πρότερον τῇ ιδ τοῦ αὐτοῦ μηνὸς, ἥτις οὐκ ἔστιν ἐναριθμουμένη ταῖς Δεσποτικαῖς 
ἑορταῖς» (Γεώργιος Μοναχός Χρονικό, 110, 77711 -14). 

Όλες οι μέχρι τώρα πληροφορίες που παρατέθηκαν προέρχονται απὀ τον 7ο αιώνα και µετά, 
περίοδο της εκκλησιαστικής ιστορίας κατά την οποία το σύνολο των εκκλησιαστικών εορτών και 
ακολουθιών µε την αντίστοιχη υμνογραφική τους παράδοση έχει ήδη διαμορφωθεί, ή σε αντίθετη 
περίπτωση η διαµόρφωση την οποία υφίσταται είναι σε μικρό βαθµό και δεν επηρεάζει το σύνολο 





1 Ν{ηναίο Φεβρουαρίου, Έκδοση Αποστολικής Διακονίας, 1990, 13. 

της υπό διαµόρφωση εορτής. Αν προσπαθήσουμε να βρούμε πληροφορίες, αρχαιότερες από 
αυτές που παρατέθηκαν τὀτε είναι επιτακτική η ανάγκη αναδρομής στο οδοιπορικό της Αιθερίας, 
το οποίο και τελικά αποδεικνύεται πως είναι η παλαιότερη πηγή πληροφοριών σχετικά µε το 
ζήτημα του εορτασμού της εορτής της Υπαπαντής. Σύµφωνα µε το οδοιπορικό, η εορτή των 
Καθαρσίων ή αλλιώς η εορτή της Υπαπαντής, εορταζόταν 40 ηµέρες µετά τον εορτασμό της 
γέννησης του Χριστού δηλαδή στις 14 Φεβρουαρίου. Δεν πρέπει να λησμονούμµε πως η ηµέρα της 
εορτής της Γεννήσεως του Χριστού συνέπιπτε µε την εορτή της Βαπτίσεως, οπότε και οι δύο 
εορτές, εορταζόταν απὀ κοινού στις 6 Ιανουαρίου, επομένως, απὀ τις 6 Ιανουαρίου, αριθµώντας 
40 ηµέρες, οδηγούμαστε στον εορτασμό της Υπαπαντής στις 14 Φεβρουαρίου. Σύµφωνα πάντα µε 
το ίδιο κείµενο, η εορταστική σύναξη γινόταν στη ροτόντα της Αναστάσεως, µε αποτέλεσµα η 
Αιθερία να συγκρίνει την επισημότητα της εορτής µε αυτή του Πάσχα. Έτσι της προκαλεί 
εντύπωση το γεγονός ότι κήρυτταν όλοι οι πρεσβύτεροι και τελευταίος ο επίσκοπος, όλοι 
ερμηνεύοντας την σχετική Ευαγγελική περικοπή, και µετά ακολουθούσε η Θεία Ευχαριστία. 
Επειδή αναφέρει τα γεγονότα και τα πρόσωπα της Ευαγγελικής περικοπής, είναι σαφές ότι το 
χωρίο στο οποίο αναφέρεται είναι το Λουκά 2:22-40, που περιγράφει µε σαφήνεια το περιστατικό 


της εορτής, το γεγονός της συναντήσεως του Συµεών µε τον Χριστό στο ναό΄”. 


Έναν αιώνα αργότερα, τον 5ο, το Αρμενικό Λεξιονάριο, που αποτελεί µια αρκετά πολύτιμη πηγή 
πληροφοριών για την λειτουργική πράξη των Ιεροσολύμων, αναφέρει ὁτι: «14 Φεθρουαρίου, 
τεσσαρακοστή ἡμέρα ἀπό τῆς Γεννήσεως τοῦ Κυρίου ἡμῶν Ἰησοὺ Χριστοῦ» η σύναξη ελάμβανε 
χώρα στη Βασιλική του Μ. Κωνσταντίνου, και τα αναγνώσματα της ημέρας ήταν, Ψαλμ. 97:2 : 
«ἐγνώρισεν κύριος τό σωτήριον αὐτοῦ ἐναντίον τῶν ἐδνῶν ἀπεκάλυψεν τήν δικαιοσύνην αὐτοῦ», 
Αποστολικό Ανάγνωσµα προς Γαλ. 3:24-29: « ὥστε ὁ νόμος παιδαγωγός ἡμῶν γέγονεν εἰς Χριστόν, 
ἵνα ἐκ πίστεως δικαιωδῶμεν, ἐλθδούσης δε τῆς πίστεως οὐκέτι ὑπό παιδαγωγόν ἐσμεν. Πάντες γάρ 
υἱοί Θεοῦ ἐστε διά τῆς πίστεως ἐν Χριστῷ Ἰησοῦ, ὅσοι γάρ εἰς Χριστόν ἐθαπτίσθδητε, Χριστόν 
ἐνεδύσασὺε, οὐκ ἔνι Ἰουδαῖος οὐδέ Ἕλλην, οὐκ ἔνι δοῦλος οὐδέ ἐλεύῦδερος, οὐκ ἔνι ἄρσεν και 
δῆλυ, πάντες γάρ ὑμεῖς εἷς ἐστε ἐν Χριστῷ Ἰησοῦ, εἰ δε ὑμεῖς Χριστοῦ, ἄρα τοῦ Ἀθραάμ σπέρµα 
ἐστέ, κατ’ ἐπαγγελίαν κληρονόμοι», Αλληλούια Ψαλμ. 95:2: «ἄσατε τῷ Κυρίῳ εὐλογήσατε τὀ 
ὄνομα αὐτοῦ εὐαγγελίζεσδε ἐξ ἡμέρας τόὀ σωτήριον αὐτοῦ», και τἐλος το σχετικό ευαγγελικό 
απόσπασμα από το κείµενο του Λουκά 2:22-40. Από την ἴδια εποχή σώζονται και τρεις ομιλίες 
στην Υπαπαντή του Ησυχίου, πρεσβυτέρου στην εκκλησία των Ιεροσολύμων. Οι τρεις αυτές 
ομιλίες όχι µόνο επιβεβαιώνουν την ύπαρξη της εορτής στα Ιεροσόλυμα, αλλά είναι και τα πρώτα 
αδιάσειστα οµιλητικά παραδείγματα σχετικά µε την εορτή που µας έχουν σωθείᾖ’. Παράλληλα τον 
Δο αιώνα, ο Αμφιλόχιος επίσκοπος Ικονίου συγγράφει ένα λόγο σχετικά µε το γεγονός της 
συναντήσεως του Κυρίου µετον Συμεών και την Άννα υπό τον τίτλο: «εἰς τὴν Νδεοτόκον καὶ εἰς τὸν 
Συμεῶνα καὶ Ἄνναν»!,. Η περίπτωση αυτή της ομιλίας του Αμφιλοχίου είναι λίγο διαφορετική, 
διότι ο εκδότης της κριτικής ἐκδοσής της ναι µεν υποστηρίζει την αυθεντικότητα της ομιλίας, αλλά 
ταυτόχρονα λέει ότι δεν εκφωνήθηκε στο πλαίσιο της εορτής της Υπαπαντής, διότι δεν είχε ακόµα 
καθιερωθεί η εορτή αυτή πέραν των Ιεροσολύμων. Επίσης αναφέρει ότι ο πρωτότυπος τίτλος της 
ομιλίας ήταν «εἰς τὴν Θεοτόκον καὶ εἰς τὸν Συμεῶνα καὶ Ἄνναν» ο οποίος έγινε «εἰς τὴν Ὑπαπαντὴν 
τοῦ κυρίου ἡμῶν Ἰησοῦ Χριστοῦ» όταν διαδόθηκε η εορτή πέραν των Ιεροσολύμων”’. Ωστόσο τα 
στοιχεία αυτά αφορούν την εορτολογική διαµόρφωση της γεγονότος της Υπαπαντής κατά τον 4ο 
και 5ο αιώνα. 


13 Αλεξόπουλος «Οι Εορτές της Περιτοµής και της Υπαπαντής», 16. 

13 Αλεξόπουλος «Οι Εορτές της Περιτοµής και της Υπαπαντής», 16-17. 

14 Ἀμφιλόχιος Ἰκονίου : Ίη οσοι ἀοπιίηί (οαί. 2), εά. Ο. Ὠαίεπια, Απιρηιιοσήϊ Ιοοπίςηίς 
ορετα. Τυτηπουί: Βτεροίς, 19768: 37-73. 

Ι5 Αλεξόπουλος «Οι Εορτές της Περιτοµής και της Υπαπαντής», 30, υποσ. 55. 

Παράλληλα στο Γεωργιανό Λεξιονάριο που χρονολογείται απὀ τον 5ο µέχρι και τον 8ο αιώνα 
δίνονται τα αναγνώσματα της ημέρας, τα οποία συμπεριλαμβάνουν Και αναγνώσματα της 
Παλαιάς Διαθήκης, των οποίων η ανάγνωση γινόταν κατά την διάρκεια της Θείας Λειτουργίας, 
Ψαλμ. 97:13, Παροιμ. 23:11-18:, Σοφ. Σολ. 4:8-12, Ησ. 19:1-4, Προς Γαλ. 3:28, Αλληλούια, Ψαλμ. 
44:11-12, Ευαγγέλιον Κατά Λουκάν 2:22:40. 

Αυτό που µπορεί µε βεβαιότητα να παρατηρήσει κανείς είναι πως οι πρωιµότερες περιγραφές της 
εορτής της Υπαπαντής προέρχονται από τα ἱεροσόλυμα, υποδεικνύοντας µε αυτό τον τρόπο ότι η 
πόλη των Ιεροσολύμων να είναι ενδεχομένως και ο αρχικός τόπος συστάσεως της εορτής. Ωστόσο 
την άποψη αυτή Φαίνεται να ενστερνίζεται και ο Σεβήρος, επίσκοπος Αντιοχείας απὀ το 513 έως 
το 518, ο οποίος και επιβεβαιώνει θεωρία περί της πρώτης εορταστικής αναφοράς της εορτής 
στην πόλη των Ιεροσολύμων. Έτσι στην ομιλία του υπ’ αριθμόν 125, που εκφωνήθηκετο έτος 518, 
αναφέρει ότι η Υπαπαντή εορτάζεται όχι µόνο στα Ιεροσόλυμα, αλλά και σε όλη την Παλαιστίνη, 
ότι ως εορτή δεν είναι αρχαία αλλά συστάθηκε σχετικά πρόσφατα στα Ιεροσόλυμα, και ότι η εορτή 
αυτή ήταν άγνωστη στην Αντιόχεια Και εισήχθη πρόσφατα από τα εροσόλυμα”». Προσπάθεια να 
εισαχθεί η εορτή της Υπαπαντής στην Αντιόχεια είχε γίνει και πιο παλιά, όταν ήταν εκεί ο άγιος 
ἰωάννης ο Χρυσόστομος, αλλά Φαίνεται ότι αυτή η προσπάθεια ήταν ανεπιτυχής. Ωστόσο ο ιερός 
Χρυσόστομος συγγράφει δύο ομιλίες σχετικά µε το γεγονός της Υπαπαντής. Η μεν πρώτη έχει τον 
τίτλο: «Εἰς τήν ὑπαπαντήν τοῦ Κυρίου ἡμῶν ᾿ησοῦ Χριστοῦ, καὶ εἰς τὴν Θεοτόκον καὶ εἰς τὸν 
Συμεῶνα, λόγος»"’, ο δε τίτλος της δεύτερης ομιλίας: «Τοῦ ἐν ἁγίοις πατρὸς ἡμῶν Ἰωάννου 
ἀρχιεπισκόπου Κωνσταντινουπόλεως τοῦ Χρυσοστόμου λόγος εἰς τὴν ὑπαπαντὴν τοῦ Κυρίου ἡμῶν 
Ἰησοῦ Χριστοῦ, λεχδεὶς ἐν Ἀντιοχείᾳ, περιέχων ἐν τῷ τέλει ἠδικὸν πάνυ ὠφέλιμον» ὃ εκτός απὀ 
την αναφορά για τον λόγο που αναφέρεται η ομιλία αυτή, παρέχει άλλη µία λεπτομέρεια που 
σχετίζεται µε τον τόπο που αυτή εκφωνήθηκε, δίνοντας την δυνατότητα να στηριχτεί η υπόθεση 
πως έγινε προσπάθεια από τον Χρυσόστομο να εισαχθεί η εορτή αυτή στην Αντιόχεια. Τώρα το αν 
η προσπάθεια αυτή ήταν επιτυχημένη, αυτό είναι ἑνα άλλο ζήτημα. Παράλληλα την ίδια περίοδο, 
τον 59 αιώνα, σώζεται µία ομιλία στην Υπαπαντή η οποία και αποδίδεται στον Γρηγόριο Νύσσης 
µε τίτλο: «Εἰς τήν ὑπαπαντήν τοῦ Κυρίου Καί εἰς τήν Θεοτόκον Καί εἰς τὀν δίκαιον Συµεώνα»!", η 
οποία εάν είναι αυθεντική, τότε είναι ιδιαίτερα σηµαντική διότι µας παρέχει µια αρκετά 
βαρύνουσα μαρτυρία, ότι η εορτή της υπαπαντής εορταζόταν στην Καππαδοκία προς τα τέλη του 
Δου αιώνα, καθώς είναι σαφή τα λόγια του ιεράρχη: «..ταύτης ἡμεῖς σήμερον τῆς ἱερᾶς τελετῆς 
τὴν ἀνάμνησιν ἑορτάζομεν, αὕτη ἡμῖν ἡ πνευµατικἠ τοῦ μυστηρίου ἀνάπτυξις τὴν παροῦσαν 
συνεκρότησεν ἁγίαν πανήγυριν» (Γρηγόριος Νύσσης Εἰς τήν ὑπαπαντήν τοῦ Κυρίου καί εἰς τήν 
Θεοτόκον καί εἰς τόν δίκαιον Συµεώνα, 46, 116813-16). 

Μία απὀ τις πρὠτες ενδείξεις για τον εορτασμό της Υπαπαντής του Κυρίου στην 
Κωνσταντινούπολη προέρχεται απὀ την χρονογραφία του Θεοφάνη, ομολογητού και 
χρονογράφου, και ανάγεται τον 6ο αιώνα, µε την παράλληλη εμφάνιση του Ιουστινιανού στον 
αυτοκρατορικό θρόνο του Βυζαντίου. Γράφει λοιπόν μεταξύ άλλων: «Τούτῳ τῷ ἔτει... ἰνδικτιῶνος 
ε... ἡ ὑπαπαντὴ τοῦ κυρίου ἔλαθεν ἀρχήν ἐπιτελεῖσῦδαι ἐν τῷ Βυζαντίῳ τῇ ϐ τοῦ Φεθρουαρίου 
µηνός» (Θεοφάνης Χρονογραφία, 22222-25). Ἡ χρονογραφία του Θεοφάνη είναι ιδιαίτερα 
σηµαντική, καθώς µε βάση την αρίθµηση των ινδικτιώνων που θέτει, µπορεί να βρεθεί η ακριβής 
ηµεροµηνία της μεταβολής αυτής και µέσω της εύρεσης αυτής να εξακριβωθεί η αυτοκρατορική 
παρουσία στον θρόνο της Κωνσταντινούπολης. Προκύπτει επομένως πως ο χρόνος της μεταβολής 


16 Αλεξόπουλος «Οι Εορτές της Περιτοµής και της Υπαπαντής», 17. 

'Τ]ω. Χρυσοστόμου : Ώςε οσσισι ἀοπηπί, ἆς ἀείρατα εἰ 9Υπιεοπο [5ρ.], ΜΡα 50: 807-812. 

15 Ἰῳω. Χρυσοστόμου : Οταίο ἆα πγραραπίς [5ρ.]. εᾱ. Ε. Βἰοκεισίσί], “Ἑάϊίοι απά (αης]αίίοη οἳ α 
Ἠγραραπίο Ποπι]γ α5οτίθεά {ο ᾖοῇπ ΟΠτγςοςίοπι,” Οτιεπία[α (Πτὶςίαπα ροτὶοάίσοα 32 (1966), 56-76. 

Ι9Τρηγορίου Νύσσης : Ώς οσοιτο ἀοπηπί [5ρ.]. ΜΡ 46: 1152-1181. 


ο δι 


είναι το 534 επί τους χρόνους βασιλείας του Ιουστινιανού, ο οποίος και τελικά προκύπτει πως 
είναι ο αποκλειστικά υπεύθυνος για τον ορισμό της εορτής την δεύτερη µέρα του µηνός 
Φεβρουαρίου”. Αυτό όµως δεν σηµαίνει πως την περίοδο αυτή εισέρχεται στον εορτολογικό 
Κύκλο η εορτή της Υπαπαντής, αντιθέτως είναι ήδη γνωστό απὀ το χρονικό του Γεωργίου του 
Μοναχού πως η εορτή ήδη υφίστατο στην Κωνσταντινούπολη αρκετά νωρίτερα απὀ την αλλαγή 
που προὠθησε τελικά ο Ιουστινιανός. Είναι σίγουρο πως η εορτή προὐπήρχε, και η αναφορά αυτή 
του Θεοφάνη δεν αντικατοπτρίζει την εισαγωγή της εορτής της Υπαπαντής στην 
Κωνσταντινούπολη, αλλά την µεταφορά του εορτασμού της την χρονιά εκείνη, κατόπιν σχετικής 
εντολής του Ιουστινιανού, απὀ τις 14 Φεβρουαρίου στις 2 του ιδίου µήνα, εναρµονίζοντας 
ημερολογιακά την εορτή της Υπαπαντής µε την νέα ηµεροµηνία για την τέλεση της εορτής της 
Γεννήσεως του Χριστού στις 25 Δεκεμβρίου. Χαρακτηριστικό είναι το απόσπασμα απὀ το κείµενο 
της εκκλησιαστικής ιστορίας του Νικηφόρου Κάλλιστου Ξανθόπουλου που σημειώνει μεταξύ 
άλλων: «τάττει δὲ καὶ τὴν τοῦ Σωτῆρος Ὑπαπαντὴν ἄρτι πρὠτως, ἀπανταχοῦ τῆς γῆς ἑορτάζεσδαι, 
ὥσπερ Ἰουστῖνος τὴν τοῦ Χριστοῦ γέννησιν, καὶ Μαυρίκιος οὐ πολλῷ ὕστερον, τὴν τῆς πανάγνου 
καὶ Θεομήτορος κοίµησιν κατὰ τὴν πεντεκαιδεκάτην τοῦ Αὐγούστου µηνός» (Νικηφόρος Κάλλιστος 
Ξανθόπουλος Εκκλησιαστική Ιστορία 292Α). Άρα εκτός απὀ την διαµόρφωση της νέας 
ημερομηνίας της εορτής της Υπαπαντής πρέπει να θεωρείται πολύ πιθανό πως ο ίδιος ο 
Ιουστινιανός συμβάλει και στην περαιτέρω εξάπλωση της εορτής, όπως προκύπτει απὀ ένα 
γράµµα του ίδιου του αυτοκράτορα προς του κατοίκους της Ιερουσαλήμ κατά το έτος 560, το 
οποίο σώζεται σε γεωργιανή μετάφραση, και στο οποίο υποστηρίζει µε θέρµη την αλλαγή της 
ημερομηνίας της εορτής από τις 14 Φεβρουαρίου στις 2του ιδίου µηνός”. 

Η παρουσία και η συμβολή του Ιουστινιανού είναι ιδιαίτερα σηµαντική καθώς κύριος στόχος της 
θρησκευτικής πολιτικής του αποτέλεσε η επιβολή του ορθόδοξου δόγµατος σε όλη την 
αυτοκρατορία. Η πολιτική αυτή βοηθούσε τον αυτοκράτορα, που αποσκοπώντας στην 
ανασύσταση της ρωμαϊκής αυτοκρατορίας, προσπαθούσε να βελτιώσει τις σχέσεις του µε τον 
Πάπα ύστερα απὀ την επιδείνωση που είχε επέλθει µε το Ακακιανό Σχίσμα το 519. Ο Ιουστινιανός 
καταδίκασε το 527 και 528τις διάφορες αιρέσεις, και έλαβε αυστηρά µέτρα κατά των αιρετικών, 
ανάµεσα στα οποία ήταν και η διακοπή το 529 της λειτουργίας της Φιλοσοφικής σχολής της 
Αθήνας. Το 536 συνεκάλεσε Οικουμενική Σύνοδο στην Κωνσταντινούπολη στην οποία πέτυχε την 
ολοκληρωτική καταδίκη του Μονοφυσιτισμού, εξαπολύοντας παράλληλα µε σφοδρότητα 
διωγμούς και εκτελέσεις εναντίον τους. 


Υπό το πρίσμα αυτό µπορεί να εξηγηθεί και η εµµονή του Ιουστινιανού στη διαµόρφωση ενός 
ενιαίου εορτολογικού κύκλου της εκκλησίας, καθώς διαφαίνεται πως ιδιαίτερος στόχος της 
θρησκευτικής πολιτικής του Ιουστινιανού ήταν εκτός απὀ το ιεραποστολικό έργο του µε την 
κήρυξη του Ευαγγελίου, και η προσχώρηση στο Χριστιανισμό λαών της Αιγύπτου και της βορείου 
Αφρικής, καθώς και λαών γύρω απὀ την Ερυθρά θάλασσα και νότια του Καυκάσου χωρίς την 
παρουσία αιρέσεων που θα συντελούσαν στην διατάραξη της θρησκευτικής ειρήνης και επομένως 
και της πολιτικής ειρήνης της αυτοκρατορίας. Και σε αυτή του την πρόθεση σηµαντικό ρόλο 
συνέβαλε και η προσπάθεια του για ένα ενιαίο ανανεωμένο και κοινά αποδεκτό εορτολόγιο της 
εκκλησίας. Έτσι εξηγείται και η επιστολή του προς µερίδα πιστὠν της µίας εκκλησίας µε την οποία 
τους καλεί να ακολουθήσουν τονέο διαμορφωμένο και ανανεωμένο εορτολόγιο. 


Ένα άλλο στοιχείο που θα πρέπει να ληφθεί υπ’ ὀψιν, το οποίο όµως νομίζω πως δεν είναι 
καταλυτικής σηµασίας, είναι πως η µεταφορά της εορτής στις 2 Φεβρουαρίου συνδέεται 
πιθανότατα και µε την συγγραφή του κοντακίου της Υπαπαντής απὀ τον Ρωμανό το Μελωδό, 

λείψανα του οποίου είναι ακόµη εν χρήσει στην σηµερινή λειτουργική πράξη. Για παράδειγµα το 
πρώὠτο προοίμιο του κοντακίου του Ρωμανού στην Υπαπαντή, «Χορός ἀγγελικός, ἐκπληττέσθω τὸ 
θδαῦμα...», είναι το πρὠτο κάθισµα του όρθρου της εορτής και το τρίτο προοίμιο του κοντακίου 
του Ρωμανού στην Υπαπαντή, «Ὁ µήτραν παρθενικἠν ἁγιάσας ...», είναι το χρησιμοποιούμενο 
σήµερα ως κοντάκιο της εορτής. Τουλάχιστον αυτή την άποψη υποστηρίζει μεταξύ άλλων ο 
καθηγητής πρεσβύτερος Αλεξόπουλος Στέφανος, σε σχετική του εισήγηση για την εορτή της 
Υπαπαντής”. Βέβαια δεν µας εξηγεί ο συγγραφέας της εισήγησης αυτής, πως είναι δυνατόν µια 
τέτοια συγγραφική προσπάθεια να συντελέσει στην αλλαγή της αρχικής ημερομηνίας εορτασμού 
της εορτής. Κατά την ἀποψή µου φρονώ, πως ο Ρωμανός ο Μελωδός όταν συγγράφει το κοντάκιο 
της εορτής ολίγον ενδιαφέρεται για την ακριβή ηµεροµηνία εορτασμού, εάν θα είναι στις 14 ή στις 
2 Φεβρουαρίου. Για αυτόν το ζητούμενο είναι το νόηµα της εορτής, το οποίο σε τελική ανάλυση 
δεν αλλάζει µε µια ηµερολογιακή μετάθεση της τάξης των 12 ηµερών. Η ίδια εορτή εορτάζεται 
στις 14 και στις 2 Φεβρουαρίου. Πέραν όµως αυτών το σίγουρο που µπορεί να υποστηριχτεί είναι 
πως η νέα ηµεροµηνία της εορτής στις 2 Φεβρουαρίου άργησε να γίνει αποδεκτή από τον λαό, και 
έτσι η εορτή συνέχισε για αρκετό χρονικό διάστηµα να τελείται στις 14 Φεβρουαρίου, τουλάχιστον 
ως καιτο έτος 602, οπότε έχουµε και σχετική μαρτυρία. Αναλύοντας και εξετάζοντας χρονολογικά 
τα γεγονότα της επανάστασης εναντίον του αυτοκράτορα Μαυρικίου το έτος 602, ο Μ. Ηἱρρίης 
υποστηρίζει ότι εκείνο το έτος η εορτή της Υπαπαντής εορταζόταν ακόµα στις 14 Φεβρουαρίου, 
Και ως εκ τούτου υποθέτει ότι η εορτή της Γέννησης του Χριστού ήταν στις 6 Ιανουαρίου”. 


Στην Κωνσταντινούπολη η εορτή της Υπαπαντής τελούνταν µε μεγαλοπρέπεια και µετην παρουσία 
του αυτοκράτορα. Την παραμονή ο εσπερινός γινόταν στο ναό της Παναγίας «έν τοῖς 
Χαλκοπρατείοις», ὀπου γινόταν Και ο ὀόρθρος ανήμερα της εορτής. Από εκεί µε λιτανεία 
κατευθύνονταν κλήρος και λαός, µέσω του Φόρου, στον ναό της Παναγίας «ἐν Βλαχερναῖς» όπου 
ελάμβανε χώρα η Θ. Λειτουργία παρουσία του αυτοκράτορα. Το γεγονός ότι η Θ. Λειτουργία 
ανήμερα της Υπαπαντής γινόταν στην Παναγία των Βλαχερνών δηλώνει ότι παρ’ όλο που η εορτή 
έχει Δεσποτικό χαρακτήρα, λογιζόταν ως Θεομητορική απότους Βυζαντινούς, αφού όλες οι εορτής 
της Παναγίας εορτάζονταν είτε στο ναό της Παναγίας στα Χαλκοπρατεία είτε στον ναό της 
Παναγίας των Βλαχερνών”. 

Η Θεολογία της Εορτής 

Η απαρχή της εορτής της Υπαπαντής του Κυρίου θα πρέπει να αναζητηθεί στην ανοικοδοµηµένη 
και χριστιανική πια ἱερουσαλήμ του 4ου αιώνος µε τους χιλιάδες προσκυνητές, και η διάδοσή της 
στον χριστιανικό κόσµο πρέπει να κατανοηθεί στο πλαίσιο των χριστολογικώὠν ερίδων του 4ου και 
5ου αιώνος. Το µόνο βέβαιο είναι πως η εορτή της Υπαπαντής του Κυρίου δεν είναι µπορεί να 
λογιστεί ως στατική αλλά δυναμική και τούτο διότι παρουσιάζει µια εξέλιξη και 
προσαρµοστικότητα στις λειτουργικές ανάγκες κάθε τόπου και εποχής. Έτσι είναι απὀ την αρχή 
συνδεδεμένη µε την εορτή των Χριστουγέννων τόσο ημερολογιακά όσο και νοηµατικά. 
Ημερολογιακά διότι ο εορτασμός τους εξαρτάται Και υπολογίζεται µε βάση τα Χριστούγεννα, 
καθώς η εορτή της Υπαπαντής είναι σαράντα ηµέρες µετά. Νοηματικά είναι συνδεδεμένη µε τα 
Χριστούγεννα γιατί δίνει έµφαση στο γεγονός της πραγματικής σάρκωσης του Χριστού”, όπως 
αναφέρει και το Δοξαστικό της Λιτής της Υπαπαντής: «Ἐρευνᾶτε τὰς Γραφάς, καθὼς εἶπεν ἐν 
Εὐαγγελίοις Χριστὸς ὁ Θεὸς ἡμῶν' ἐν αὐταῖς γὰρ εὐρίσκομεν αὐτόν, τικτόµενον καὶ 
σπαργανούμενον, τιδηνούμενον καὶ γαλακτοτροφούμενον, περιτομἠν δεχόµενον, καὶ ὑπὸ Συμεὼν 

θασταχδέντα, οὐ δοκήσει οὐδὲ φαντασίᾳ, ἀλλ' ἀλήδείαᾳ τῷ κόσµῳ φανέντα' πρὸς αὐτὸν 
θοήσωμµεν' Ὁ πρὸ αἰώνων Θεός, δόξα σοι». 

Η αναδρομή στην Πατερική γραμματεία των τριών πρώτων αιώνων, αιώνων διαμόρφωσης της 
Θεολογία και της Λατρείας του Χριστιανισμού δεν θα δώσουν στοιχεία, τουλάχιστον εορτολογικά 
και λειτουργικά γύρω από την διαµόρφωση και την λατρευτική πρακτική της εορτής. Και εδώ 
γεννάται το µεγάλο ερώτημα. Γιατί δεν υπάρχει κάτι σχετικό τουλάχιστον στους πρὠτους τρεις 
αιώνες, αντιθέτως όλα τα λειτουργικά και εορτολογικά υπομνήματα εμφανίζονται απὀ τον 4ο 
αιώνα και µετά. 


Η εορτή της υπαπαντής του Χριστού, της συναντήσεως του Κυρίου µε τον προφήτη Συμεών στον 
ναό του Σολομώντος, είναι η κατεξοχήν εορτή που συνδυάζει την ιουδαϊκή τελετουργική πράξη µε 
την νέα χριστιανική λατρευτική και λειτουργική θεολογία. Στο πρόσωπο του Χριστού, που γίνεται 
δεκτός στο ναό, απὀ τον προφήτη Συμεών, συναντώνται δύο κόσμοι, η παλαιά Διαθήκη µε την 
Καινή, η παλαιά θρησκεία µε την νέα, ο παλαιός νόμος και ο κόσμος του, µε τη νέα 
εκκλησιολογική και χριστοκεντική Κοσμολογία, η πεπερασμένη και παρωχηµένη λειτουργική 
πράξη του ιουδαϊσμού µε την αέναη και διαρκώς ανανεούµενη λατρεία του χριστιανισμού. Είναι 
λογικό ο χριστιανισμός να εντάξει στην λειτουργική και λατρευτική του ζωή µια εορτή που 
στηρίζεται σε ιουδαϊκά στοιχεία, καθώς µε αυτό τον τρόπο δηλώνεται σαφώς η αρχική καταγωγή 
του χριστιανισμού, που είναι ιουδαϊκή, αλλά παράλληλα µέσω της δήλωσης αυτής βιώνεται η 
αναδιαρθρωµένη διδασκαλία του ιουδαῖσμού που βρίσκει την πραγμάτωση της και την 
ολοκλήρωση της µέσα από τον Χριστό και συνεπώς µέσα από τον χριστιανισμό. 

Δεν µπορεί να αμφισβητηθεί πως στους τρεις κύκλους της λειτουργίας του χρόνου είναι 
Ψηλαφητά τα στίγµατα του αντίστοιχου ιουδαϊκού λατρευτικού και λειτουργικού κύκλου. Για 
παράδειγµα στον κύκλο του νυχθηµέρου, οι βασικές ακολουθίες, ο εσπερινός και ο όρθρος έχουν 
την αρχή τους στην αντίστοιχη λατρευτική πρακτική της Συναγωγής. Κάτι αντίστοιχο συμβαίνει µε 
τον εβδομαδιαίο κύκλο, ενώ αυτή η σχέση επεκτείνεται στο εκκλησιαστικό έτος, στον ετήσιο 
Κύκλο του Πάσχα και της Πεντηκοστής, µε δύο εορτές που σχετίζονται άµεσα µε το εβραϊκό 
λειτουργικό έτος”. Αν αυτό που γίνεται κατανοητό απ’ όσα προαναφέρθηκαν είναι πως ο 
χριστιανισμός υιοθετεί, αφομοιώνει, ανασυνθέτει και ανακαινίζει µια παλαιά λατρευτική πράξη, 
δεν µπορεί να υποστηριχτεί πως κάτι ανάλογο συμβαίνει είτε στο σύνολο της λατρευτικής ζωής 
του χριστιανισμού, είτε στην περίπτωση της εορτής της Υπαπαντής; Ωστόσο τα πράγματα είναι πιο 
απλά απ’ ότι φαίνονται. 


Η εορτή της Υπαπαντής δηλώνει καθαρά αυτό που το σύνολο των εκκλησιαστικών Πατέρων 
διατρανώνει. Η λατρευτική χριστιανική ζωή ερείδεται επί της βάσης της, σε λατρευτικά στοιχεία 
του ιουδαϊσμού, χωρίς όµως αυτό να σηµαίνει ότι η πρόσληψή τους είναι άκριτη. Μέσα από την 
πρόσληψη αυτή ο χριστιανισμός ανασυνθέτει και αναδιαμορφώνει τα στοιχεία δημιουργώντας µε 
αυτό τον τρόπο µια, επί την ιστορική της βάση, παλαιά λατρευτική πράξη, αλλά επί την θεολογία 
της, άκρως καινοποιηµένη, αναδιαμορφωμένη και αναζωογονηµένη. Εποµένως ο Χριστός 
εισέρχεται στον ναό ακολουθώντας την παλαιά ιουδαϊκή λατρευτική πρακτική, αλλά παράλληλα 
την καινοποιεί και την ανανεώνει, καθώς ο προσερχόµενος στο ναό Χριστός είναι ταυτοχρόνως και 
ο προσφερόµενος προςτον Θεό, θυσία, Χριστός. Αυτός που προσέρχεται για να προσφέρει θυσία 
και να αγιαστεί, είναι τελικά αυτός που προσφέρεται θυσία και τελικά αγιάζει τους 
προσερχόµενους προς αυτόν. 

Έχουμε επομένως την αναδιαµόρφωση της ιουδαϊκής λατρευτικής ζωής. Άρα µπορεί πολύ λογικά 
να υποστηριχτεί η άποψη πως η εορτή της Υπαπαντής, µέσα απὀ την θεολογία που την διέπει, δεν 
είναι κάτι άλλο από µία προτύπωση, ένα συμβολισμό της Θείας Ευχαριστίας. 

Η εορτή της Υπαπαντής, µπορεί να υφίσταται απὀ τα πρωτοχριστιανικά χρόνια, ὠστόσο η οριστική 
λατρευτική της διαµόρφωση και εκτεταμένη εκκλησιαστική επέκτασή, στο σύνολο τις µέχρι τότε 
χριστιανικής κοινότητας, µπορεί να θεωρηθεί ότι πραγµατώνεται απὀ τον 49 αιώνα και µετά, που 
χαρακτηρίζεται ὡς κομβικό σηµείο της μέχρι τότε υφιστάμενης λατρευτικής ζωής. 

Τους τρεις πρὠτους αιώνες, η λατρεία διωκόταν απὀ το κράτος, γι’ αυτό και δεν υπάρχει µία τόσο 
εκτεταμένη αναφορά στις λειτουργικές και λατρευτικές συνήθειες και πρακτικές της εκκλησίας, 
όπως προκύπτει µέσα από τα διάφορα κείµενα των εκκλησιαστικών πατέρων και συγγραφέων΄;. 
Λόγω της εκτεταμένης δίωξης της λατρευτικής πρακτικής της νέας, τότε θρησκείας, σε αυτήν 
μετείχαν µόνο όσοι είχαν περάσει αλώβητοι και πλέον αναμορφωμένοι και ανανεωμένοι, µέσα 
από µία, τόσο μακρόχρονη, όσο και επίπονη κατηχητική περίοδο. Άρα δεν ήταν επιβεβλημένη η 
επεξηγηµατική αναφορά σε λατρευτικές πρακτικές και εορτολογικά στοιχεία, απὀ µέρος των 
εκκλησιαστικών συγγραφέων. 


Το διάταγμα των Μεδιολάνων το 313 και το περί πίστεως διάταγμα του Μ. Θεοδοσίου το 380 µε 
το οποίο η θρησκεία του ενός και µόνου ύψιστου άγιου Θεού, αναγνωριζόταν ως η µόνη θρησκεία 
του κράτους, δημιουργεί µια νέα κατάσταση στην λατρεία της µέχρι τότε διωκόµενης πίστης. 

Την ίδια περίοδο, τον 49 αιώνα, η µεγάλη είσοδος εθνικών στη νέα θρησκεία δημιουργεί µία νέα 
κατάσταση. Αναπόφευκτη είναι η µείωση του κατηχούµενου χρόνου, γεγονός που οδηγεί στην 
επιτακτική ανάγκη για την συγγραφή, παρουσίαση Και χρήση στο εκκλησιαστικό γίγνεσθαι, 
λειτουργικών υπομνηµάτων που θα καθιστούν κατανοητό το λατρευτικό και λειτουργικό έργο της 
εκκλησίας. Εμφανίζεται ἐτσι στο προσκήνιο της εκκλησιαστικής γραμματείας ένα πλήθος 
εορτολογικώὠν και λατρευτικὠν υπομνηµάτων, συγγράµµατα απαραίτητα για να υπομιµνήσκουν 
τα εορτολογικά Και λατρευτικά ζητήματα, που συχνά δεν βρίσκουν την απάντησή τους στον μικρό 
και αποδεδειγμένα ελλιπή χρόνο της κατηχήσεως. Τα κείµενα αυτά, του συνόλου των Πατέρων, 
καταφέρνουν µέσα απὀ την συμβολική ερμηνευτική τους προοπτική να συνδυάσουν την 
συμβολική της ζωής του Χριστού και την συμβολική της ουράνιας ιεραρχίας και τελετουργίας. Η 
συμβολική αυτή ερμηνευτική των εκκλησιαστικών Πατέρων και συγγραφέων εκτός από 
Χριστολογική είναι και καθαρά Χριστοκεντρική. Συγχρόνως δε εκκλησιολογική κοσμική και 
εσχατολογική, καθώς κινείται σε καθαρά εκκλησιαστικά και εκκλησιολογικά πλαίσια. Έτσι η 
εορτολογική προσέγγιση της εορτής της Υπαπαντής που πραγματοποιούν οι διάφοροι 
εκκλησιαστικοί συγγραφείς, εντάσσειτους αναγνώστες και μετόχους του κειµένου στο σύνολο της 
εκκλησιολογίας της εκκλησίας. Όταν λοιπόν εορτάζεται η υποδοχή του Χριστού από τον προφήτη 
Συμεών, στην εκκλησιολογική συμβολική υπομιμνήσκεται η αποδοχή του κάθε Χριστιανού στο 
σώμα της Εκκλησίας, το οποίο δεν είναι Κάτι ἀλλο απὀ το σώµα του ἴδιου του Χριστού. Επομένως, 
υποδεχόµενος ο Χριστός απὀ τον Συμεών είναι στην ουσία αυτός που µας υποδέχεται ως τµήµα 
του συνολικού σώματός Του. Έτσι ο Χριστός προσφέρει θυσία στον Ναό, παράλληλα όµως είναι 
αυτός που προσφέρεται, ευλογείται απὀ τον προφήτη, είναι όµως αυτός που τελικά ευλογεί και 
αγιάζει κάθε έναν που προσέρχεται προς αυτόν. 


Η παρουσία του Χριστού, σαράντα µέρες µετά την γἐννησή Του, στο Ναό, για να ευλογηθεί και να 
αγιαστεί απὀ τον Συμεών, ως µία τελετουργική πρακτική: «καδὼς γέγραπται ἐν νόμῳ Κυρίου» 
αποτελεί την κατεξοχήν πράξη σύνδεσης των δύο διαθηκών. Της Παλαιάς, στο πρόσωπο του 
Συμεών, και της Καινής, στο πρόσωπο του Χριστού. Η ενέργεια αυτή της Υπαπαντής του Κυρίου, 
δηλώνει περίτρανα την αρχική καταγωγή του Χριστιανισμού, κάτι που γίνεται ιδιαίτερα αντιληπτό 
µετά την ανάληψη του Χριστού, όπως προκύπτει απὀ τα προβλήματα που αντιμετωπίζει η πρὠτη 
εκκλησιαστική κοινότητα, τα οποία και καλείται τελικά να λύσει µε την πρώτη σὐνοδό της, την 
Αποστολική, στην Ιερουσαλήμ. 





7 Πρβλ. Μεταλληνός 1996. 53-54. 

Η εμφάνιση του χριστιανισμού µέσα σε ένα καθαρά ιουδαϊκό περιβάλλον και η εξ Ιουδαίων 
προέλευση των πρὠτων πιστὠν δικαιολογούν αφ’ ενός την µερική χρήση τελετουργικών 
πρακτικών της παλαιάς θρησκείας, αφετέρου τη συνέχιση της σχέσης τους µε τον Ναό του 
Σολομώντος και τη συναγωγή. Εξάλλου δεν πρέπει να λησµονείται η σύνδεση της νέας θρησκείας 
µε το Ναό και την συναγωγή, που συχνά πραγματοποιείται απὀ τον ίδιο τον Χριστό. 
Χαρακτηριστικά είναι τα παραδείγματα της περιτοµής, της Υπαπαντής στο Ναό, της διδασκαλίας 
του Χριστού στην ηλικία των 12 ετών, ή ακόµα το πλήθος των διδασκαλιών που 
πραγµατοποιήθηκαν τόσο σε διάφορες συναγωγές, όσο και σε διάφορα σηµεία του Ναού. 


Αν και Φαίνεται ότι υπάρχει σύνδεση μεταξύ των δύο αυτών θρησκειών - διαθηκών, 
αποδεικνύεται τελικά ότι αυτή είναι καθαρά επιφανειακή και φαινομενική. Ως αρχική βάση 
µπορεί να αποδίδονται λατρευτικά, λειτουργικά και τελετουργικά σχήματα της ιουδαϊκής 
θρησκείας, ὠστόσο η παρουσία του Χριστού, είναι αυτή που ανακαινίζει την παλαιά τελετουργία 
και την ανάγει σε νέα, καινοποιηµένη. Για παράδειγµα, µπορεί ο Χριστός να έρχεται στον ναό για 
να αγιαστεί, ακολουθώντας την παλαιά ιουδαϊκή τελετουργική πρακτική, ωστόσο ανακαινίζει την 
παλαιά αυτή πρακτική καθώς, αυτός είναι ο µόνος άγιος «Καὶ δυνάµενος ἁγιάζειν πᾶν ἄνδρωπον 
ἐρχόμενον εἰς τὸν κόσμον». Έτσι αγιαζόµενος υπό του Συμεών, στην ουσία είναι αυτός που αγιάζει 
τον τελευταίο µε την ίδια την ενσώµατη παρουσία Του, και κατΑ επέκταση ανακαινίζει τόσο τον 
αγιαζόµενο προφήτη, όσο και αυτή την τελετουργία του αγιασμού. 

Η είσοδος του Χριστού στο Ναό προς υπάντηση του προφήτη Συμεών δείχνει περίτρανα τις 
καταβολές της νέας θρησκείας, τις απαρχές της νέας τελετουργίας. Η παρουσία του Χριστού στο 
Ναό, εξεταζόµενη ὡς το µόνο γεγονός, αποτελεί το ιστορικό έναυσμα ώστε από εδώ και εις το 
εξής κάθε σύναξη που θα συντελείται και στην οποία θα μετέχει, ανθρωπίνως και θεϊκώς ο ίδιος ο 
Χριστός, να λογίζεται ως µια εκκλησιολογία νοούµενη µε καθαρά ευχαριστιακά µέτρα και σταθμά. 
Εξάλλου δεν θα πρέπει να παραθεωρείται το γεγονός πως η λατρεία της εκκλησίας είναι σε µια 
αέναη κίνηση προς την Θεία Ευχαριστία. Έτσι η συμμετοχή στη λατρεία της εκκλησίας δεν είναι 
Κάτι άλλο απὀ µία συνεχώς ανοδική πορεία που ολοκληρώνεται στην Θεία Ευχαριστία, στην ίδια 
την συνάντηση των ανθρώπων µε τον Χριστό. Επομένως η ἴδια η υποδοχή του Χριστού απὀ τον 
προφήτη Συμεών καταδεικνύει περίτρανα την υποδοχή των ανθρώπων, µέσω της Θείας 
Ευχαριστίας, του ίδιου του Χριστού. Με µία µικρή διαφορά. Στη µεν πρώτη περίπτωση της εορτής 
που εξετάζουµε ο Χριστός είναι αυτός που μεταβαίνει προς τον προφήτη προς αγιασμό και 
ευλογία. Στη δε περίπτωση της Ευχαριστίας, ο Χριστός, ὡς άλλος προφήτης Συμεών, περιμένει την 
αυτόβουλη και οικειοθελή παρουσία των πιστὠν. Ωστόσο, αν διακρίνεται µια µικρή διαφορά, 
αυτή είναι καθαρά επιφανειακή, διότι το ζητούμενο είναι η ελεύθερη και οικειοθελής 
προσχώρηση προς την ευλογία. Και αν στην περίπτωση της Ευχαριστίας αυτό γίνεται εὐκολα 
κατανοητό, δεν µπορεί να υποστηριχτεί το ίδιο και για την περίπτωση του προφήτου Συμεών; 
Φρονούμε πως και σε αυτό το στάδιο υπάρχει έντονο το στοιχείο της ελεύθερης επιλογής προς 
αγιασμό, απὀ τον ίδιο τον προφήτη. Εξάλλου προαναφέρθηκε πως µπορεί ο Χριστός να εισέρχεται 
για να αγιαστεί, ὠστόσο αυτός είναι που στο τέλος αγιάζει και ανακαινίζει την ανθρώπινη Φύση 
και την ἴδια την ευλογία του Συμεών. Επομένως και στην εορτή της Υπαπαντής είναι έκδηλη η 
οικειοθελής προσχώρηση του ανθρώπου προς αγιασμό απότον ίδιο τον Θεό. 

Ο Συμεών προσδεχόµενος τον Χριστό µέσα στο Ναό προτυπώνει σαφώς την αποδοχή, την 
συνάντηση του ανθρώπου και του Χριστού µε την µετοχή στον ευχαριστιακό δείπνο της Βασιλείας 
που τελείται στον ναό, ο οποίος εγκαινιάζεται, αγιάζεται και καθιερώνεται για την διαδικασία 
αυτή, την τέλεση της Ευχαριστίας. Σε αυτή την τελετουργία οικειοθελώς μετέχει ο άνθρωπος 
ερχόμενος σε επαφή και συνάντηση µε τον Χριστό, επαναλαμβάνοντας τους λόγους του προφήτου 
Συμεών: «Νῦν ἀπολύεις τὸν δοῦλον σοῦ Δεσπότα», αναμένοντας πλέον την ανάσταση. Γιατί, τόσο 
η τέλεση της Θείας Ευχαριστίας, όσο και η µετοχή σε αυτήν είναι βασικά στοιχεία της πίστεως, 

καθώς αποτελούν την μόνιμη μαρτυρία της εκ νεκρών Αναστάσεως του Χριστού. Και η ορθόδοξη 
χριστιανική λατρεία είναι καθαρά αυτό, λατρεία της Αναστάσεως. 

Για την Εκκλησία η εορτή της Υπαπαντής του Κυρίου είναι η συνάντηση της Παλαιάς µε την Καινή 
Διαθήκη, που αποκαλύπτει το νόηµα των παλαιοδιαθηκικὠών προφητειών, µε συγκεκριµένο και 
σαφή τρόπο. Στο πρόσωπο του θεοδόχου Συμεών το προφητικό υπούργηµα της Παλαιάς Διαθήκης 
απολύεται «ἐν εἰρήνῃ» και η παλαιοδιαθηκική Εκκλησία υποδέχεται τον ιδρυτή της νεοδιαθηκικής 
Εκκλησίας, τον οποίο ανήγγειλαν οι προφήτες ως «Αρχηγό Παλαιᾶς τε καί Καινῆς». Με την είσοδο 
του Χριστού στο Ναό και την συνάντησή του µε τον Συμεών, αυτό που δηλώνεται µε σαφήνεια 
είναι η ενότητα Θεολογίας Παλαιάς και Καινής Διαθήκης”, κατά τους λόγους του ιερού 
Χρυσοστόμου: «Προέλαθε τὴν Καινἠν ἡ Παλαιά, καὶ ἡρμήνευσε τὴν Παλαιὰν ἡ Καινή. Καὶ πολλάκις 
εἶπον, ὅτι δύο Διαδῆκαι, Καὶ δύο παιδίσκαι, Καὶ δύο ἀδελφαὶ, τὸν ἕνα Δεσπότην δορυφοροῦσι. 
Κύριος παρὰ προφήταις καταγγέλλεται: Χριστὸς ἐν Καινῇ κηρύσσεται. οὐ καινὰ τὰ καινά: 
προέλαθε γὰρ τὰ παλαιά: οὐκ ἐσθέσδη τὰ παλαιά: ἡρμηνεύδη γὰρ ἐν τῇ Καινῇ» (Ιωάννης 
Χρυσόστομος, Ομιλία εις το εξήλδεν δόγμα, 950,79655-02). 


Η εορτή της Υπαπαντής µέσα από τα πατερικά κείµενα των τριών πρώτων αιώνων 


Αν θελήσει κανείς να μελετήσει την διαµόρφωση της εορτής της Υπαπαντής µέσα απὀ πατερικά 
κείµενα το σίγουρο είναι πως θα βρει απεριόριστο υλικό και µε ευρύτητα αναπτύξεως τόσο σε 
θέµατα εορτολογικά, όσο και σε ζητήµατα που άπτονται της λειτουργικής τάξης ή σε θέµατα 
θεολογίας της εορτής, καλύπτοντας παράλληλα τους μεγαλύτερους και σπουδαιότερους τοµείς 
της θεολογίας, όπως την Χριστολογία, την εκκλησιολογία ακόµα και αυτή την Μαριολογία. 

Αν πάλι τεθούν περιορισμοί, που πάντα τίθενται, τότε ενδεχομένως να αντιμετωπιστούν 
δυσκολίες, πάντα όµως µε βάση τους περιορισμούς. Για παράδειγµα στο ζήτηµατης διαμόρφωσης 
της εορτής, όπως αυτή προκύπτει µέσα απὀ τα κείµενα των πατέρων των τριών πρὠτων αιώνων, 
το σίγουρο είναι πωςτο υλικό που θα βρεθεί θα είναι από ελάχιστο έως µηδαμινό. 


Το σύνολο των εκκλησιαστικὠν συγγραφέων, τουλάχιστον του πρώτου και του δευτέρου αιώνα, 
ασχολείται µε ζητήµατα της νέας τότε χριστιανικής πίστης. Στο σύνολό τους προσπαθούν να 
απαντήσουν σε ερωτήματα πίστεως και θεολογίας, να εδραιώσουν την μέχρι τότε νέα θεολογική 
διδασκαλία περί του Αναστάντος Χριστού. Παράλληλα η προσπάθειά τους αφορά ζητήματα 
απολογητικής της νέας θρησκείας σε διάφορες αρνητικές αιτιάσεις και κρίσεις, καθώς επίσης και 
σε ζητήματα αιρετικών απόψεων, θεωριών και διδασκαλιών της νέας διδασκαλίας γύρω από το 
πρόσωπο, την ανθρωπότητα και την θεότητα του Χριστού. Συνάµα η συγγραφική τους 
προσπάθεια αφορά ζητήματα, κατά βάσιν διοικητικά και εν µέρει θεολογικά, των διαφόρων 
χριστιανικών κοινοτήτων. Ὑπό αυτό το πρίσμα µπορεί να εξηγηθεί και να ερμηνευθεί για 
παράδειγµα η επιστολή Βαρνάβα. Σε αυτό το σηµείο πρέπει όµως να κάνουμε µια µικρή 
παρατήρηση. Αν η επιστολή Βαρνάβα τύχει µίας απλής ανάγνωσης το σίγουρο είναι ότι δεν θα 
οδηγήσει σε κάποιο σχετικὀ συμπέρασμα ὡς προς την σχέση και την συνάφεια της εν λόγω 
επιστολής µε την εορτή της Υπαπαντής. Αν όµως η όποια µελέτη γίνει υπό το πρίσμα της έρευνας 
σχετικά µε την εορτή αυτή τότε είναι σίγουρο πως θα υπάρξει κάποια σχέση μεταξύ του κειµένου 
της επιστολής και της εορτής. 

Το σύνολο του κειµένου της επιστολής αναφέρεται στην επί της γης παρουσία του Χριστού στον 
κόσµο, πως αυτή προλέχθηκε απὀ τους προφήτες καιτέλος πως το κήρυγμα, το εκούσιο πάθος και 
η ανάστασή Του ανακαινίζουν την ήδη πεπτωκυία ανθρώπινη Φύση. Ωστόσο µέσα το κείµενο της 
επιστολής µπορεί να διακρίνει κανείς την σχετική συνάφεια µε την εορτή της Υπαπαντής. Έτσι 

όταν για παράδειγµα ο συγγραφέας της επιστολής γράφει μεταξύ άλλων: «Ἰδού, τἐθεικά σε εἰς 
φῶς ἐθνῶν, τοῦ εἶναι εἰς σωτηρίαν ἕως ἐσχάτου τῆς γῆς» (Επιστολή Βαρνάβα 14,32-3) µπορεί 
εύκολα να αντιληφθεί κανείς την σχέση µε τα λόγια του Συμεών όπως αναφέρονται στο ευαγγέλιο 
του Λουκά: «φῶς εἰς ἀποκάλυψιν ἐδνῶν και δόξαν λαοῦ σου Ἰσραήλ» (Λουκ 2:32). Ένα άλλο 
στοιχείο το οποίο πρέπει να επισημανθεί είναι η έμμεση αναφορά που κάνει ο συγγραφέας της 
επιστολής στον λόγο του Συμεών: «ὅτι εἶδον οἱ ὀφδαλμοί µου τό σωτήριόν σου, ὅ ἡἠτοίμασας κατά 
πρόσωπον πάντων τῶν λαῶν» (Λουκ 2:30-31).Έτσι στο κείµενο της επιστολής παρατηρεί κανείς ότι 
ο λόγος της εμφάνισης του Χριστού είναι η νέα ανακαινισµένη ζωή που κληρονόμησε στους 
ανθρώπους η διαθήκη του Χριστού: «Ἐφανερώδη δέ, ἵνα κἀκεῖνοι τελειωθῶσιν τοῖς ἁμαρτήμασιν, 
καὶ ἡμεῖς δι’ αὐτοῦ κληρονομοῦντος διαδήκην κυρίου Ἰησοῦ λάθωμεν-- ὃς εἰς τοῦτο ἠτοιμάσὺη, 
ἵνα αὐτὸς φανείς͵ τὰς ἤδη δεδαπανηµένας ἡμῶν καρδίας τῷ δανάτῳ καὶ παραδεδομένας τῇ τῆς 
πλάνης ἀνομίαᾳ λυτρωσάμενος ἐκ τοῦ σκότους, διάδηται ἐν ἡμῖν διαδήκην λόγῳ» (Επιστολή 
Βαρνάβα 148, 541-505). Η εορτή της Υπαπαντής, όπως έχει προαναφερθεί είναι η σύμπραξη της 
Παλαιάς και της Καινής Διαθήκης, είναι η ανανέωση της Παλαιάς Διαθήκης µέσα απὀ την Καινή, η 
ανακαίνιση του παλαιού Ιουδαϊκού λειτουργικού και λατρευτικού τύπου µε την παρουσία του 
Χριστού. Και αυτή την ανανέωση και ανακαίνιση καταγράφει η επιστολή Βαρνάβα όταν 
αναφέρεται για την Ιουδαϊκή θρησκεία πριν την ανανέωσή της απὀ τον Χριστό: «πρὸ τοῦ ἡμᾶς 
πιστεῦσαι τῷ δεῷ ἦν ἡμῶν τὸ κατοικητήριον τῆς Καρδίας φδαρτὸν καὶ ἀσθενές, ὡς ἀληδῶς 
οἰκοδομητὸς ναὸς διὰ χειρός, ὅτι ἦν πλήρης μὲν εἰδωλολατρείας καὶ ἦν οἶκος δαιµονίων διὰ τὸ 
ποιεῖν ὅσα ἦν ἐναντία τῷ δεῷ» (Επιστολή Βαρνάβα 16,72-6). Η παρουσία του Χριστού, συνεχίζει ο 
συγγραφέας της επιστολής, ανακαινίζει την Φύση. Και από την στιγµή που η φύση αποτελεί ένα 
τµήµα της λατρευτικής δοξολογίας προς τον Θεό, µπορεί να υποστηριχτεί άνετα η άποψη πως 
εκτός απὀ την Φύση ανανεώνεται και η λατρευτική και λειτουργική πρακτική: «λαθόντες τὴν 
ἄφεσιν τῶν ἁμαρτιῶν καὶ ἐλπίσαντες ἐπὶ τὸ ὄνομα ἐγενόμεῦα καινοί, πάλιν ἐξ ἀρχῆς κτιζόµενοι" 
διὸ ἐν τῷ κατοικητηρίῳ ἡμῶν ἀληδῶς ὁ δεὸς κατοικεῖ ἐν ἡμῖν» (Βαρνάβα Επιστολή 16, 801-8ε2). 
Από την υπόλοιπη πατερική γραμματεία του Ίου αιώνα, το κείµενο µόνο της επιστολής Βαρνάβα 
θα μπορούσε να υποστηριχτεί πως έχει κάποια σχέση µε την εορτή της Υπαπαντής, έστω και αν 
αυτή δεν δηλώνεται µε σαφήνεια και καθαρά. Οι υπόλοιποι απολογητές Πατέρες και 
εκκλησιαστικοί συγγραφείς στο σύνολο των κειμένων τους δεν αναφέρονται σε κανένα σηµείο 
στην εορτή της Υπαπαντής, είτε µε λειτουργικά δεδοµένα, είτε µε εορτολογικά στοιχεία, ὡστε να 
διαφανεί αν κατά τον 1ο αιώνα η εν λόγω εορτή εορταζόταν απὀ το σύνολο της νέας τότε 
εκκλησιαστικής κοινότητας. Έτσι θα μπορούσε να υποστηριχτεί η άποψη πως κατά τον αιώνα 
αυτό, λόγω του ότι δεν υπάρχουν σχετικές πατερικές αναφορές, η εορτή αυτή δεν θα πρέπει να 
υφίσταται στο, µἐχριτότε ανεπτυγμένο εορτολογικό πλαίσιο της νέας εκκλησίας. 


Κάτι ανάλογο ισχύει και κατά τον 2ο αιώνα, όπως προκύπτει απὀ κείµενα των πατέρων, του 
ἱγνατίου του Θεοφόρου, του Πολυκάρπου επισκόπου Σμύρνης, του Παπία ἱεραπόλεως, του 
Φιλοσόφου Αθηναγόρα, του Θεοφίλου Αντιοχείας και άλλων. Κάτι ανάλογο ισχύει και στα κείµενα 
Λατίνων πατέρων, όπως των Παπών Ευαρέστου, Αλεξάνδρου του Α΄, Σήξτου του Α΄, Πίου του Α΄ 
και άλλων. Αυτό γίνεται κατανοητό αν ληφθεί υπόψιν το συγγραφικό έργο ενός µόνου, του αγίου 
Ειρηναίου, επισκόπου Λουγδούνου, ο οποίος συγγράφει ένα σύνολο βιβλίων αναπτύσσοντας µια 
ενδιαφέρουσα πολεμική κατά των διαφόρων αιρέσεων που έχουν αρχίσει να κάνουν την 
εμφάνιση τους ήδη στο εκκλησιαστικό και εκκλησιολογικό προσκήνιο της νέας ακόµα θρησκείας. 


Εορτολογικά και λειτουργικά, αναφορά στη διαµόρφωση και δηµιουργία εορτολογικών στοιχείων 
ως προς την εορτή της Υπαπαντής, όπως προαναφέρθηκε ούτε στο σύνολο των πατερικών 
κειμένων του 2ου αιώνα Φαίνεται να υπάρχει. Μπορεί όµως να θεωρηθεί, πως κάποια από αυτά 
συμβάλλουν στην θεολογία της εορτής, υπό την προὐπόθεση πως η µελέτη των κειμένων θα γίνει 
υπό το πρίσµα της έρευνας σχετικά µε την εορτή. Και πάλι όµως ακριβή στοιχεία γύρω από την 

διαµόρφωση και δηµιουργία της εορτής δεν µπορεί να υποστηριχτεί πως υπάρχουν. Ωστόσο αν 
και τα θεολογικά στοιχεία ὡς προς την εορτή δεν είναι καθαρά, δεν µπορεί να θεωρήσει κανείς ότι 
δεν υπάρχουν. Χαρακτηριστικό είναι το παράδειγµα του Μελίτωνα, επισκόπου Σάρδεων, ο οποίος 
συγγράφει µια ομιλία που σχετίζεται µε την θεολογική υπόσταση της εορτής του Πάσχα και στην 
οποία μπορούν να ανιχνευθούν ψήγματα τα οποία βρίσκουν εφαρµογή στην θεολογική 
τεκμηρίωση της, υπό δηµιουργία και διαµόρφωση, εορτής της υπαπαντής. Αν θεωρήσουμε ως 
δεδομένο, πως ο εισδεχόµενος στο ναό Χριστός, είναι ο σφαγιαζόµενος και συνάµα αγιαζόµενος 
και αγιάζων αμνός, τότε µπορεί να βρεθεί ένα σηµείο παραλληλισμού µε την ομιλία του Μελίτων 
για το Πάσχα, όταν γράφει μεταξύ άλλων: «Καὶ γὰρ «ὡς πρόθατον εἰς σφαγἠν ἤχδη», ἀλλ' οὐδὲ 
πρόθατον ἦν. καὶ ὡς ἀμνὸς ἄφωνος, ἀλλ' οὐδὲ ἀμνὸς ἦν: ὁ μὲν γὰρ τύπος ἐγένετο, ἡ δὲ ἀλήδεια 
ηὑρίσκετο. Ἀντὶ γὰρ τοῦ ἀμνοῦ δεὸς ἐγένετο καὶ ἀντὶ τοῦ προθάτου ἄνδρωπος, ἐν δὲ τῷ ἀνδρώπῳ 
Χριστός, ὃς κεχώρηκεν τὰ πάντα» (Μελίτων Σάρδεων, Λόγος Περί του ιερού και αγίου Πάσχα, 29- 
38). 

Στο ίδιο πλαίσιο κυμαίνεται και η πατερική γραμματεία του 3ου αιώνα. Την ίδια περίοδο, ο πλέον 
πολυγραφότατος εκκλησιαστικός συγγραφέας είναι ο Ωριγένης, ο οποίος και είναι ο πρὠτος που 
παραδίδει ένα υπόμνημα σχετικά µετο ευαγγέλιο του Λουκά. Το έργο του αυτό σχετίζεται µε την 
απὀπειρά του να παραθέσει µερικά σχόλια στο ευαγγέλιο του Λουκά, ώστε αυτό να γίνει 
περισσότερο κατανοητό και παράλληλα να διερευνήσει και να ερμηνεύσει τα κρυμμένα νοήµατα 
του ευαγγελίου, και όχι τόσο, τουλάχιστον στο βαθµό που σχετίζεται µε την εορτή τη Υπαπαντής, 
να δώσει τις σχετικές λειτουργικές και εορτολογικές πληροφορίες. Έτσι όταν σχολιάζει το 
ευαγγελικό κείµενο του Λουκά, ερμηνεύει τις προφητείες του Συμεών προς την Παναγία, 
προφητείες που σχετίζονται τόσο µε τον ίδιο τον Χριστό, όσο και µε την ίδια, χωρίς ὠστόσο να 
ενδιαφέρεται να πληροφορήσειτους αναγνώστεςτου για τον αν υπάρχει σχετική εορτή. 

Με τη συμπλήρωση των ηµερών, ο Χριστός άγεται προς το ναό και «παρίσταται τῷ Κυρίῳ» 
σύμφωνα µε την εντολή του νόµου, κατά τον οποίο κάθε αρσενικό που διανοίγει την µήτρα της 
μητέρας του θα έπρεπε να προσφερθεί στο Θεό και να κληθεί άγιο. Με την είσοδο του Χριστού 
στο ναό δηλώνεται ότι αυτός είναι ο αγιάζων και συνάµα ο αγιαζόµενος: «Καὶ οὕτω μετὰ τὴν 
συµπλήρωσιν τῶν ἡμερῶν ἀνάγεται πρὸς Ἱεροσόλυμα καὶ παρίσταται τῷ κυρίῳ κατὰ τὸν νόµον τὸν 
λέγοντα, ὅτι πᾶν ἄρσεν διανοῖγον µήτραν ἅγιον τῷ κυρίῳ κληδήσεται. καὶ τοῦτο μὲν ἐνταῦδα 
γνῶναι παντός, ὡς αὐτὸς μὲν ὁ ἁγιάζων, αὐτὸς δὲ ὁ ἁγιαζόμενος» (Ωριγένης, Σχόλια στο Ευαγγέλιο 
του Λουκά 632-5). Η είσοδος στο ναό συνοδεύεται και απὀ προσφορά για θυσία, ένα αμνό και ένα 
ζεύγος τρυγόνων ἡή περιστεριών. Ο αμνός είναι για προσφορά στο Θεό, και το ζεύγος των 
τρυγόνων ή των περιστεριών για την αμαρτία του προπατορικού αµαρτήµατος. Δεν προσφέρεται 
αμνός, διότι ο Χριστός είναι ο προσφερόµενος αμνός για την σωτηρία του κόσμου. Προσφέρεται 
ζεύγος τρυγόνων, όχι για συγχώρεση απὀ την προπατορική αμαρτία, αλλά για να δειχθεί ότι η 
γέννηση του Χριστού είναι κατά πάντα σύννομµη µε την γραφή, και ότι γεννήθηκε όχι µόνο Θεός, 
αλλά καιτέλειος άνθρωπος. 

Ο Συμεών «ἦν κεχρηµατισµένος ὑπὸ τοῦ ἁγίου πνεύματος μὴ πρότερον τελέσαι τὸν θίον, ἕως ἂν 
ἴδῃ τὸν Χριστόν» (Ωριγένης Σχόλια στο Ευαγγέλιο του Λουκά 66α1-2) δέχεται στην αγκαλιά του τον 
Χριστό και θεωρεί τον εαυτό του τυχερό γιΆ αυτό το δώρο του Θεού και ζητά την απόλυση από 
την ζωή «νῦν ἀπολύεις τόν δοῦλον σου». Γιατί ζητά να πεθάνει; Γιατί είδε µε τα µάτια του τον 
σωτήρα του κόσμου, αυτόν που κατά τα λεγόμενά του είναι η σωτηρία ὀχι µόνο του Ισραήλ, αλλά 
Και παντός του κόσμου: «εἶδον γὰρ τὸ σωτήριόν σου, ὅς ἐστι Χριστός: τοῦτο δὲ ὃ εἶδον οὐ µόνον 
σωτηρία ἐστὶν Ἰουδαίων, ἀλλὰ καὶ παντὸς τοῦ κόσμου» (Ωριγένης Σχόλια στο Ευαγγέλιο του Λουκά 
66643-6). Ποια είναι όµως αυτή η σωτηρία; Η προσδοκία της αιώνιας ζωής που έρχεται µε τον 
θάνατο και την ανάσταση του Χριστού. Ο Χριστός πεθαίνει για την δική µας σωτηρία και 
ανασταίνεται για να αναστηθούµε και εμείς µαζί του. Η ανάστασή του είναι το τέλος της 

κυριαρχίας του Θανάτου, και αυτό το τέλος είναι η αρχή της σωτηρίας του κόσµου, η αρχή της 
πραγματικής ζωής, της ζωής «ἐν Χριστῷ». Ο Χριστός είναι «φῶς εἰς ἀποκάλυψιν ἐδνῶν» είναι το 
Φως των εθνών, επειδή τα εσκοτισµένα έθνη πρόκειται να φωτισθούν µετη διδασκαλίατου: «φῶς 
εἰς ἀποκάλυψιν ἐδνῶν'. φῶς δέ ἐστιν ἐδνῶν ὁ Χριστός, ἐπειδὴ τὰ ἐσκοτισμένα ἔθνη ἤμελλεν 
φωτίσαι τῇ διδασκαλία» (Ωριγένης Σχόλια στο Ευαγγέλιο του Λουκά 66{1-2). Το φως που 
προέρχεται τόσο απὀ την διδασκαλία, όσο και από την ανάσταση του Χριστού, είναι αυτό που θα 
Φωτίσει τα έθνη που βρίσκονται στο σκότος, και η ζωή τους θα γεμίσει απὀ το χαρμόσυνο και 
ἀκτιστο φως της Θείας αναστάσεως. Με την ανάσταση του Χριστού, την οποία ευαγγελίζεται ο 
Συμεών, θα αναστηθούν και όσοι δεχτούν, πιστεύσουν και ακολουθήσουν την αναστάσιµη 
διδασκαλία του Χριστού. Όπου γίνεται λόγος για την ανάσταση του Χριστού, είναι φυσικό να 
υπάρχει ο συνειρµός ανάσταση-φως. Γιατί αυτό; Γιατί η ανάσταση του Χριστού δεν µπορεί να γίνει 
µέσα σε σκότος, αντιθέτως είναι γεμάτη Φως, και το χαρμόσυνο φως της αναστάσεως γεμίζει και 
κατακυριεύειτην ζωή των ανθρώπων. 

Ένα ἆάλλο σηµείο στο οποίο επιμένει ο Ωριγένης είναι η προφητεία του Συμεών «τήν ψυχήν 
διελεύσεται ῥομφαία» και σχετίζεται µε τον ανθρώπινο πόνο της µητρός που βλέπει το παιδί της 
να υποφέρει, να πονά και εν τέλει να πεθαίνει. Ο Χριστός θα γευθεί τον πόνο και την αγωνία του 
θανάτου για να σωθεί ο άνθρωπος. Ο σκανδαλισµός και οι πειραστικοί λογισμοί σχετικά µε την 
σκοπιμότητα του θανάτου του Χριστού, που ὡς ρομφαία θα διέλθουν στην ψυχή της Παναγίας: 
«Ῥομφαίαν λέγει τὸν λόγον τὸν πειραστικὀν, τὸν διϊκνούμενον ἄχρι μερισμοῦ ψυχῆς καὶ 
πνεύματος, ἁρμῶν τε καὶ μυελῶν, καὶ κριτικὸν ἐνδυμήσεων» (Ωριγένης Σχόλια στο Ευαγγέλιο του 
Λουκά 691-2), δεν θα παραμείνουν, διότι η καρδία της είναι βέβαια για την ορθότητα της επιλογής 
αυτής του Υιού της, αλλά η πίστη της στον Χριστό είναι έντονη: «αἰνίττεται δέ, ὅτι μετὰ τὸν 
σκανδαλισμὸν τὸν ἐπὶ τῷ σταυρῷ γενόµενον τοῖς μαδηταῖς καὶ τῇ Μαρία ταχεῖά τις ἴασις 
ἐπακολουῦδήσει, θεθαιοῦσα αὐτῶν τὴν καρδίαν εἰς τὴν ἐπ' αὐτὸν πίστιν» (Ωριγένης Σχόλια στο 
Ευαγγέλιο του Λουκά 71α1-3) ὦστε να περιμένει την εκ νεκρών του ανάσταση και να Φανεί έτσι η 
δύναμη του Θεού «τό ἰσχυρόν τοῦ κυρίου δειχδῇ» (Ωριγένης Σχόλια στο Ευαγγέλιο του Λουκά 
71ε1). Τέλος ένα άλλο σηµείο στο οποίο αναφέρεται ο μεγάλος αυτός αλεξανδρινός συγγραφέας, 
είναι η παρουσία της προφήτιδας Άννας στον ναό, προσπαθώντας να εξηγήσει τον λόγο που ο 
ευαγγελικός συγγραφέας αναφέρεται επισταµένως σε αυτήν. Για τον Ωριγένη ο ευαγγελιστής δεν 
παραλείπει να αναφέρει την προφήτιδα Άννα ώστε δύο να είναι οι προφήτες οι οποίοι συνιστούν 
την αλήθεια γύρω απὀ το πρόσωπο και την διδασκαλία του Χριστού -ο ένας ο Συμεών και η άλλη 
η Άννα-: «Ὡς ἀπαραλείπτως ὑποσχόμενος ὁ εὐαγγελιστὴς πάντα εἰπεῖν οὐδὲ τὸ τῆς Ἂννης 
παρεσιώπησε πρόσωπον, ἀπὸ δύο προφητῶν τὸ ἀληὺδὲς συνιστῶν τῶν λαληδέντων περὶ Χριστοῦ: 
καὶ γὰρ καὶ αὐτὴ ὡς προφῆτις πᾶσιν ἔλεγεν, ὅτι αὐτός ἐστιν ὁ Χριστὸς ὁ µέλλων λυτρώὠσασδαι τὴν 
Ἱερουσαλήμ» (Ωριγένης Σχόλια στο Ευαγγέλιο του Λουκά 721-5). Αυτή έλεγε ότι ο Χριστός είναι 
αυτός που πρόκειται να λυτρώσει την Ιερουσαλήμ, αυτό που οι προφήτες και οι προπάτορες 
συχνά έλεγαν: «Ἱερουσαλήμ γάρ ὃρασις ὐψίστου ἐρμηνεύεται» (Ωριγένης Σχόλια στο Ευαγγέλιο 
του Λουκά 726). 

Κατά την ἀποψή µου τα σχόλια του Ωριγένη στο ευαγγέλιο του Λουκά είναι περισσότερο 
σηµαντικά απ’ ό,τι αρχικά µπορεί να αντιληφθεί κανείς. Ας ξεκινήσουμε µε ένα βασικό ερώτημα. 
Είναι τόσο δύσκολη η κατανόηση του ευαγγελικού κειµένου του Λουκά ὡώστε να χρειάζεται την 
υπόµνηση του Ωριγένη για να γίνει κατανοητό; Νομίζω πως ο βασικός λόγος της σχετικής 
συγγραφικής απόπειρας του Ωριγένη δεν είναι τόσο η δυσκολία κατανόησης του κειµένου. Η 
υπόµνηση που κάνει ο αλεξανδρινός συγγραφέας βοηθά στην πληρέστερη κατανόηση του 
κειµένου και του γεγονότος που περιγράφεται, το οποίο θα πρέπει να διαβάζεται ως ευαγγελική 
περικοπή, κατά τους χρόνους του στην λατρευτική πράξη της εκκλησίας. Άρα εύκολα οδηγούμαστε 
στο συμπέρασμα πως κατά τους χρόνους της παρουσίας του Ωριγένη διαβαζόταν το σχετικό 

ευαγγελικὀ απόσπασμα. Πότε όµως θα διαβαζόταν, αν ὀχι στην σχετική εκκλησιαστική ηµέρα 
ενθυµήσεως του εν λόγω γεγονότος. Το συμπέρασμα µπορεί να είναι αυθαίρετο, όµως αν 
αναλογιστούμε πως λίγα χρόνια µετά την παρουσία του Ωριγένη, τα κείµενα του 4ου αιώνα 
αναφέρουν την ύπαρξη της σχετικής εορτής της Υπαπαντής στις 14 Φεβρουαρίου, τότε µπορεί 
εύκολα να αναλογιστούμε πως κάτι ανάλογο συμβαίνει και κατά τους χρόνους του Ωριγένη. 
Μπορεί να µην υφίσταται η εορτή στο εύρος που αυτή εµφανίζεται τον 4ο αιώνα, ὠστόσο δεν 
παύει η υπόθεση αυτή να έχει αρκετά σταθερή βάση στήριξης. Έτσι µε βάση όλα όσα 
προαναφέρθηκαν µπορεί να υποστηριχτεί η άποψη πως την περίοδο της συγγραφικής δράσης του 
Ωριγένη η εορτή υφίσταται ως ένα βαθµό στην αντίστοιχη επαρχία δράσης του, και η υπόµνησή 
του στο σχετικό ευαγγελικό χωρίο του Λουκά βοηθά στην καλύτερη κατανόηση του εορταζόµενου 
γεγονότος της συναντήσεωςτου Χριστού µετον Συμεών. 


Αντί επιλόγου 


Ο ενιαύσιος λειτουργικός και εορτολογικός κύκλος της Εκκλησίας συναποτελείται από ένα πλήθος 
δεσποτικὠν και θεομητορικών εορτών που όλες οδηγούν στην βαθύτερη και αρτιότερη κατανόηση 
της μεγαλύτερης εορτής του Χριστιανισμού, το Πάσχα. Έτσι το σύνολο της πατερικής γραμματείας 
αναφέρεται στην εορτή αυτή, απὀ την πρώτη στιγµή που στο προσκήνιο εµφανίζεται η νέα 
θρησκεία. Εξάλλου η µόνη εορτή, για την οποία έχουµε στοιχεία, απὀ την γραμματεία του Ίου 
κιόλας αιώνα, που υφίσταται και εορτάζεται µε λαμπρότητα είναι αυτή του Πάσχα. Τι γίνεται 
όµως µετις υπόλοιπες εορτές, δεσποτικές και θεοµητορικές; Η απάντηση που δίνεται είναι πως οι 
εορτές αυτές, όχι στο σύνολό τους, ως ένα βαθµό αρχίζουν να εορτάζονται από τον 4ο αιώνα. 
Υπάρχει ένα κενό τριών-τεσσάρων αιώνων το οποίο χρειάζεται απάντηση. 

Η πατερική γραμματεία των τριών πρὠτων αιώνων, κυρίως στο θέµα που µας απασχόλησε, την 
εορτή της Υπαπαντής, δεν αναφέρεται, εκτός ελαχίστων περιπτώσεων, και αυτών απὀ τον 3ο 
αιώνα, οπότε µπορεί να υποθέσει κανείς πως έχει αρχίσει να κάνει την εμφάνισή της η σχετική 
εορτή. Οι εκκλησιαστικοί συγγραφείς των τριών πρὠτων αιώνων, ὡς επί το πλείστον απολογητές, 
δεν ενδιαφέρονται να αποδείξουν την ύπαρξη ή µη της σχετικής εορτής, αντιθέτως αυτό που τους 
απασχολεί είναι η φιλοσοφικό-θεολογική στήριξη της νέας θρησκείας. Ίσως αυτός να είναι και ο 
λόγος που τα σχετικά εορτολογικά και λειτουργικά στοιχεία είναι από ελάχιστα έως µηδαμινά. 

Η εορτή της Υπαπαντής δεν µπορεί να αμφισβητηθεί απὀ κανέναν πως είναι η ανανέωση και 
ανακαίνιση του παλαιού Ιουδαϊκού τελετουργικού της εισόδου του βρέφους στο ναὀ. Είναι λοιπόν 
µια εορτή που έχει την βάση της στην Ιουδαϊκή λειτουργική παράδοση και εµφανίζεται µε ένα νέο 
ανανεωμένο και εκχριστιανισµένο περιεχόµενο. Ίσως τελικά αυτός να είναι και ο βασικός λόγος 
που στους πρὠτους αιώνες της παρουσίας του Χριστιανισμού να µην υφίσταται µία τέτοια εορτή. 
Στην προσπάθεια να καταδειχθεί η αυτονομία και ανεξαρτησία του Χριστιανισμού απὀ τα 
ιουδαϊκά κατάλοιπα, θεωρήθηκε ως Καλύτερη λύση να παραληφθεί µία τέτοια εορτή που 
καταδεικνύει µε τον πλέον άµεσο τρόπο την σχέση Ιουδαϊσμού και Χριστιανισμού. Μόνο όταν το 
εκκλησίασµα και το σώµα της νέας εκκλησίας θεώρησε τον εαυτό του έτοιμο να αντιπαρέλθει και 
να ξεπεράσειτις Φοβίες του παρελθόντος ενέταξε στον εορτολογικό του κύκλο µια εορτή που έχει 
τις ρίζες της στην εβραϊκή θρησκεία. Εξάλλου η εμπειρία του παρελθόντος, ὡς προς την εορτή του 
Πάσχα και πως τελικά αυτή η εορτή, που αν και στηρίζεται σειουδαϊκά σχήματα, έλαβε νέο νόηµα 
και περιεχόµενο, ήταν καταλυτική ὡς προς την ένταξη αντιστοίχων εορτών, όπως η Υπαπαντή, ήτα 
εισόδια της Θεοτόκου. Όπως και να έχει τελικά το ζήτηµα της διαμόρφωσης των εορτών κατά τους 
τρεις πρὠτους αιώνες της συγγραφικής δράσης των απολογητών πατέρων, το αίσθημα και το 
συμπέρασμα που αποκοµίζει ο αναγνώστης είναι η εναγώνια προσπάθεια τους να αποδειχθεί η 
αυτονομία και ανεξαρτησία της νέας θρησκείας από τα ιουδαϊκά κατάλοιπα και να καταδειχθεί ο 

πλήρης απογαλακτισµός του Χριστιανισμού απὀ τον μωσαϊκό νόµο και την ιουδαϊκή λειτουργική 
και εορτολογική πρακτική. 

